Αεροδρόμιο Καλαμάτας / Ανοίγει ο δρόμος για την ιδιωτικοποίηση;\nΣυγκεκριμένα, μετά την παραχώρηση των 14 περιφερειακών αεροδρομίων στη Fraport Greece, την ανανέωση της σύμβασης παραχώρησης του «Ελ. Βενιζέλος» για 20 επιπλέον έτη και την κύρωση από τη Βουλή της σύμβασης κατασκευής του νέου αεροδρομίου στο Καστέλι της Κρήτης, μια νέα σημαντική εξέλιξη δρομολογείται στον εγχώριο αεροπορικό κλάδο.\nΕιδικά για το αεροδρόμιο της Καλαμάτας, όπως είχε αναφέρει με δήλωσή του ο υπουργός Μεταφορών Χρήστος Σπίρτζης, εξετάζεται η προκήρυξη διεθνούς διαγωνισμού, αντίστοιχου με αυτόν στο Καστέλι της Κρήτης.\n«Η Διεύθυνση Συγκοινωνιακών Υποδομών με Σύμβαση Παραχώρησης (Δ16) ως καθ’ ύλην αρμόδια υπηρεσία του υπουργείου Υποδομών και Μεταφορών για την ωρίμανση προς δημοπράτηση έργων παραχώρησης, διαθέτει την εμπειρία και τεχνογνωσία για να φέρει σε πέρας ένα παρόμοιο εξειδικευμένο εγχείρημα» αναφέρει το υπουργείο.\nΑυτό που καλείται να κάνει η Λάμδα Σύμβουλοι (έναντι 120.000 ευρώ), σύμφωνα με την απόφαση, είναι: Καταγραφή και ανάλυση των στόχων του Δημοσίου σε σχέση με την ανάπτυξη και αξιοποίηση των αεροδρομίων και το ρόλο των εμπλεκόμενων φορέων του. Καταγραφή και ανάλυση των ελάχιστων σχεδιαζόμενων επενδύσεων που το Δημόσιο έχει προγραμματίσει ανά αεροδρόμιο. Καταγραφή και ανάλυση των ελάχιστων τεχνικών και λειτουργικών απαιτήσεων που το Δημόσιο έχει προγραμματίσει ανά αεροδρόμιο. Αξιολόγηση της χρηματοοικονομικής βιωσιμότητας ανάπτυξης των αεροδρομίων με βάση τους στόχους της αναθέτουσας αρχής, τις ελάχιστες επενδύσεις και τις ελάχιστες απαιτήσεις, καθώς και τα στοιχεία που θα παρασχεθούν στον σύμβουλο (ιστορικά στοιχεία, προβλέψεις κ.λπ.).\nΣτο παιχνίδι της πατάτας μπαίνει και η Πελοπόννησος\nΗ πρόβα της Τάμτα για τη Eurovision


ΕΝΝΕΑ ΕΤΗ ΦΩΤΟΣ: ΕΛΛΗΝΙΚΗ ΜΥΘΟΛΟΓΙΑ – ΑΝΕΚΤΙΜΗΤΟΣ ΘΗΣΑΥΡΟΣ ΠΛΗΡΟΦΟΡΙΩΝ!\nΣήμερα πολλοί Έλληνες έχουν εμπεδώσει ότι η Ελληνική μυθολογία, είναι ένας θησαυρός πληροφοριών, ένα πραγματικό ληξιαρχείο, που περιγράφει γεγονότα του μακρινού παρελθόντος, με κωδικοποιημένη μορφή. Γεγονότα που δεν περιορίζονται μόνο στα όρια του πλανήτη μας… Αυτά που έχουν αποκαλυφθεί μέσα από την Ιερότατη Παράδοση μας, την Μυθολογία μας, μας έχουν εκπλήξει ευχάριστα. Και οι εκπλήξεις θα συνεχίζονται γιατί είμαστε ακόμη στην αρχή. Το γεγονός ότι είδαμε επιτέλους την Ελληνική Μυθολογία από άλλη οπτική γωνία, οφείλεται σε αυτό το πολύ ωραίο που είδα κάπου γραμμένο: «Το μυαλό μοιάζει με το αλεξίπτωτο, για να λειτουργήσει πρέπει πρώτα να ανοίξει», πρώτον, και δεύτερον η πρόοδος της τεχνολογίας. Το ίδιο συμβαίνει και με τα έργα του Λουκιανού ο οποίος με τον χαρακτηριστικό του τρόπο, από τότε κάτι ήθελε να μας πει, αλλά χρειάστηκε να περάσουν 2000 χρόνια για να «πάρουμε το μήνυμα…». Πολύ φοβάμαι όμως ότι αυτή την διαπίστωση την κάνουμε δεύτεροι. Θεωρώ ότι, επιστήμονες του εξωτερικού, ασχολούνται με την αποκοδικοποίηση της Μυθολογίας μας και των αρχαίων κειμένων γενικότερα, πολύ σοβαρά από πολύ παλιά. Η ΕΛΛΗΝΙΚΗ ΜΥΘΟΛΟΓΙΑ, ΜΑΣ ΔΕΙΧΝΕΙ ΤΗΝ ΙΣΤΟΡΙΑ ΚΙ ΕΜΕΙΣ ΚΟΙΤΟΥΜΕ ΤΟ ΔΑΧΤΥΛΟ...\nΕίναι γνωστό βέβαια ότι η μυθολογία ενός ξένου λάου που σήμερα αποτελεί μέρος της επίσημης θρησκείας των νεωρομιών, είναι κακή αντιγραφή της Ελληνικής Μυθολογίας. Από το ξεκίνημα, με το «εν αρχήν ην ο Λόγος», (Ερμής ο Τρισμέγιστος), και την πλάση του πρώτου ανθρώπου με νερό και χώμα (Θεογονία Ησιόδου- Προμηθέας), και πάει λέγοντας. ΣΚΕΦΤΕΙΤΕ... ΔΕΝ ΑΠΑΓΟΡΕΥΕΤΑΙ\n[ Μεγάλην παιδείαν νόμιζε δι' ής δυνήση φέρειν απαιδευσίαν.


Κολομβία: Δύο παιδιά από τη Βενεζουέλα εκτελέστηκαν από ενόπλους - Κόσμος - Νέα Κρήτη\nΤώρα διαβάζετε: Κολομβία: Δύο παιδιά από τη Βενεζουέλα εκτελέστηκαν από ενόπλους\nΚολομβία: Δύο παιδιά από τη Βενεζουέλα εκτελέστηκαν από ενόπλους\nΤα δύο παιδιά εκτελέστηκαν επειδή κατηγορήθηκαν για κλοπή\nΑναφορικά με το ζήτημα της δολοφονίας των παιδιών, τα οποία εκτελέστηκαν επειδή κατηγορήθηκαν για κλοπή, ο ΟΗΕ παίρνει θέση και διενεργεί αυστηρή έρευνα.\nΝα αναφερθεί ότι το γεγονός συνέβη σε μία κοινότητα της βορειοανατολικής Κολομβίας. Σε βίντεο και φωτογραφίες που αναρτήθηκαν σε ιστοτόπους κοινωνικής δικτύωσης, τα δύο αγόρια εμφανίζονται μέσα σε ένα κατάστημα, να προσπαθούν να κλέψουν και πιάνονται επ’ αυτοφόρω. Ο νεότερος από αυτούς, που δεν μοιάζει καν έφηβος, κρατούσε ένα κόκκινο σχολικό σακίδιο.\nΗ δολοφονία των παιδιών έγινε στην κοινότητα Τίμπου, στην επαρχία του Βόρειου Σανταντέρ που συνορεύει με τη Βενεζουέλα και όπου δρουν πολλές ένοπλες και εγκληματικές οργανώσεις. Οι τοπικές αρχές καταδίκασαν την «απαράδεκτη βία» και τις δολοφονίες «ενός ανηλίκου και ενός νεαρού ενήλικα».


Τοποθέτηση after market αεροψυξης σε κάρτα γραφικων - Kάρτες Γραφικών & 'Hχου - Insomnia.gr\nΚαλησπέρα ! Έχω μια gtx 1070 ti palit dual. Όταν έπαιζα σε αναλύσεις 1080p είχα κομπλέ θερμοκρασίες στην gpu .. τον τελευταίο καιρό πήγα σε 2k monitor και παρατηρώ ότι η θερμοκρασία φτάνει τους 70και βαθμούς κελσίου(ενώ πριν έφτανε 55°). Θα ήθελα λοιπόν να ρωτήσω αν κάποιος έχει τοποθετήσει aftermarket αεροψυξη στην gpu του και αν αξίζει η αγορά της ;\nΒάζω και το λινκ να δείτε την αεροψυξη https://www.techstores.gr/arctic-accelero-twin-turbo-iii.html\nΕπίσης να προσθεσω ότι η θερμοκρασία, προφανώς, ανεβαίνει λόγω της μεγαλύτερης ανάλυσης..\nΔεν ειναι καμια τρελη θερμοκρασια, αλλα σιγουρα το καλοκαιρι με 30αρια στο δωματιο θα παρει την ανηφορα.\nΔεν ξερω για αυτη που εβαλες αλλα η accelero xtreme 4 ειναι κορυφη και αθορυβη\nΣτις 27/11/2018 στις 3:53 ΜΜ, stathislp είπε\n7 λεπτά πριν, PixyMike είπε\nαρα λες ότι δεν ειναι πεταμένα λεφτα? πιστεύεις ότι κατά την τοποθέτηση θα κάνω καμια μαλακία?\nΠεταμένα λεφτά για μένα δεν ήταν σίγουρα αλλά εγώ είχα κάρτα με έναν ανεμιστήρα, γι'αυτό σου προτείνω κ γω αυτή με τους τρεις.\nΕύκολη είναι η τοποθέτηση, καλό καθάρισμα τη παλιά πάστα και όχι υπερβολικό σφίξιμο τις βίδες..ότι ισχύει και με τις after market ψύκτρες των CPU!\nArctic VGA Accelero Xtreme IV -> Cooling capacity 300 watt\nAccelero Twin Turbo III -> Cooling capacity 250 watt\nνα 'σαι καλά! Πόσταρε διαφορές στις θερμοκρασίες όταν την αλλάξεις!\nΟι διαφορες θα ειναι μεγαλες με την Arctic Accelero Xtreme IV και απο θορυβο, θα κοιταει τα ανεμιστηρακια να δει εαν γυριζουν.Επειδη την εχω ξερω.Επισης ειναι πανευκολη η τοποθετηση και δεν χρεαζεται να βαλει το backplate.Ειναι υπερβολη.\n2 λεπτά πριν, toyo73 είπε\nαπό βάρος πως παει? δεν πιστεύω να κρέμεται από τη μητρική??\nαν μπορεις στειλε μια φωτό τον πυργο σου να δω πως καθεται!\n1 λεπτό πριν, stathislp είπε\nΤι εννοεις.Ειναι ελαφρυα για το μεγεθος τις.Δεν θα βαλεις το backplate.Tην αντεχει ανετα η καρτα και η καρτα βιδωνει στο κουτι, οποτε δεν επιβαρυνεται η μητρικη.\nκαι τι διαφορα βλέπεις σε θερμοκρασίες??\nΜόλις τώρα, stathislp είπε\nΣε ASUS GTX 780 με το DIRECT CUii που ειναι απο τα καλυτερα εργοστασιακα καμια 20 βαθμους κατω.\nΜε θερμοκρασια 22-23 βαθμους υπερχρονισμενη και ρευματα, με το ζορι πανω απο 50c.Kαι μιλαμε για καρτα αρκετα πιο ζεστη και με μεγαλυτερο TDP απο την 1070ti\nεχω ψηθεί φιλαράκι ! όταν την πάρω θα σου στείλω εδω πέρα εντυπώσεις! σε ευχαριστώ πολυ!\nΣτις 30/11/2018 στις 6:15 ΜΜ, toyo73 είπε\nΚαλημέρα αν πάρω την Arctic VGA Accelero Xtreme IV για να την βάλω σε μία Gigabyte 1080 που βαράει 75-80 θα δω διαφορά? Επίσης παραπάνω λέτε ότι είναι αρκετά εύκολο στην τοποθέτηση... ισχύει και για την δικιά μου 1080 ?\nΕιναι οτι καλυτερο σε αεροψυξη και σχετικα ευκολο στην τοποθετηση.Αναλογως βεβαια και πως πιανουν τα χερια του καθενος.Αλλα ειναι ευκολο.


BLOGGERS tv: Ραγίζει οριστικά το γυαλί των σχέσεων στο ΠαΣοΚ\nΡαγίζει οριστικά το γυαλί των σχέσεων στο ΠαΣοΚ\nΔημοσιεύτηκε: 22 Ιουν 2012, 2:55 μ.μ.\nΟλοένα και πηλθαίνουν τα ισχυρά στελέχη του ΠαΣοΚ (που κατέστρεψαν τη χώρα) που βάλλουν κατά Βενιζέλου. Διαμαντοπούλου, Ραγκούσης, Λοβέρδος και Χρυσοχοΐδης μπορούν να σχηματίσουν μία πολύ δυνατή ομάδα κατά του Ευ. Βενιζέλου.\nΘυμάστε το "μανιφέστο" των τριών;\nΤότε, τρία ισχυρά στελέχη του ΠαΣοΚ αντιπολιτεύονταν τον Γ. Παπανδρέου. Ωστόσο, η εκλογή Βενιζέλου τους έκανε να υποχωρήσουν.\nΤώρα, τα πράγματα είναι αλλιώς. Ο Ευάγγελος Βενιζέλος έχασε το έρισμά του, καθώς ως υπουργός Οικονομικών αδίκησε τα φτωχότερα στρώματα κατάφωρα. Η περιθωριοποίηση Ραγκούση, η μη στήριξη σε Λοβέρδο και Χρυσοχοΐδη για τα υπουργεία και η στήριξη στον κύριο Παπαθεοδώρου για υφυπουργό Παιδείας προκάλεσαν τις αντιδράσεις των τριών.\nΛοιπόν, φαίνεται ότι το ΠαΣοΚ έχει πολλά ποδάρια. Και οι άνθρωποι που "αποκοινωνικοποίησαν" την παιδεία, που διέλυσαν το σύστημα περίθαλψης, που φτιάξανε κέντρα μεταναστών και που εξόντωσαν τους ταξιτζήδες χωρίς αποτέλεσμα είναι ακόμα εδώ και θέλουν να συνεχίσουν το έργο τους.


www.polhist.panteion.gr - Πτυχιακή Εργασία\nΒρίσκεστε εδώ: Αρχική » ΣΠΟΥΔΕΣ » Προπτυχιακές Σπουδές » Πτυχιακή Εργασία\n1. Η εκπόνηση Πτυχιακής Εργασίας (ΠΕ) είναι προαιρετική για τους φοιτητές του Τμήματος Πολιτικής Επιστήμης & Ιστορίας. Δικαίωμα αίτησης για εκπόνηση ΠΕ Εργασίας έχουν οι φοιτητές στο 7ο και 8ο εξάμηνο σπουδών. Η επιλογή της εκπόνησης ΠΕ εμφανίζεται στο πρόγραμμα σπουδών ως μάθημα Ελεύθερης Επιλογής και ο φοιτητής πρέπει να κάνει δήλωση της εργασίας ηλεκτρονικά όπως και με τα λοιπά μαθήματα. Η επιτυχής εκπόνηση ΠΕ (με βαθμό άνω του 5) αντιστοιχεί σε 6 διδακτικές μονάδες (δ.μ.) και 12 πιστωτικές μονάδες (ECTS), δηλ. αντιστοιχεί σε δύο μαθήματα ελεύθερης επιλογής. Σε περίπτωση που ο φοιτητής δεν εκπονήσει την ΠΕ εντός του ακαδ. εξαμήνου που την δήλωσε, και συνεχίζει να επιθυμεί να την εκπονήσει, οφείλει να την δηλώσει εκ νέου στο επόμενο εξάμηνο, όπως και τα λοιπά μαθήματα ΕΕ.\n2. Ως Επιβλέπων της ΠΕ μπορεί να είναι κάθε υπηρετούν μέλος ΔΕΠ του Τμήματος. Η ΠΕ κρίνεται από διμελή Εξεταστική Επιτροπή στην οποία συμμετέχει υποχρεωτικά ο Επιβλέπων και ένα δεύτερο μέλος που μπορεί να είναι μέλος ΔΕΠ του Τμήματος, ή άλλων Τμημάτων του Παντείου ή άλλου Πανεπιστημίου.\n3. Ο ενδιαφερόμενος φοιτητής πρέπει να επικοινωνήσει με το μέλος ΔΕΠ, στο γνωστικό αντικείμενο του οποίου θέλει να εκπονήσει την πτυχιακή του εργασία και να λάβει τη συγκατάθεσή του, πριν την υποβολή της δήλωσης μαθημάτων. H ανάληψη εποπτείας μιας ΠΕ εναπόκειται στην απόλυτη κρίση του μέλους ΔΕΠ να αναλάβει Επιβλέπων. O προτεινόμενος ως Επιβλέπων δικαιούται να λάβει υπόψη του τη γνώση ξένων γλωσσών του φοιτητή, την επίδοσή του στα μαθήματα, ιδιαίτερα στα συναφή με το θέμα της εργασίας ή τα κατά τη γνώμη του προαπαιτούμενα για την εκπόνησή της, τη διαθεσιμότητα συναφούς βιβλιογραφίας, τη σχέση του θέματος με τα δικά του επιστημονικά ενδιαφέροντα, καθώς και τον διαθέσιμο χρόνο του. Ο Επιβλέπων καθορίζει τις ειδικότερες απαιτήσεις του για την εκπόνηση της πτυχιακής, όσον αφορά τη βιβλιογραφία, την ακολουθούμενη μεθοδολογία, την έκταση, κ.λπ.


ΘΑΛΑΜΟΦΥΛΑΚΑΣ: ΑΡΝΗΣΗ ΠΛΗΡΩΜΗΣ ΔΗΜΟΣΙΟΥ ΕΞΩΤΕΡΙΚΟΥ ΧΡΕΟΥΣ\nΑν σηκωθούμε τώρα και αρνηθούμε το χρέος όπως έκαναν η Αργεντινή και το Εκουαδόρ, δε θα χρωστάμε σε κανέναν και το 35% του ΑΕΠ που πληρώνουμε σήμερα σε τόκους και δάνεια θα βοηθήσει στην ανάπτυξη. Βλέπω από την αγορά ότι δουλειές γίνονται. Δεν υπάρχουν όμως λεφτά. Τα έχουν μαζέψει οι Τράπεζες.\nΘα παραθέσω τα της άρνησης πληρωμής του δημόσιου χρέους. Η άρνηση έχει προταθεί από πανεπιστημιακούς οικονομολόγους, και δεν είναι όσο τραγική ακούγεται. Θέλει μόνο να σκεφτούμε. Να μην απορίπτουμε επειδή έτσι μας είπαν, αλλά επειδή σκεφτήκαμε και απορίψαμε.\nΠΩΣ ΘΑ ΤΟ ΠΕΤΥΧΟΥΜΕ: ΕΝΑΣ ΑΠΟΤΕΛΕΣΜΑΤΙΚΟΣ ΤΡΟΠΟΣ ΔΙΑΜΑΡΤΥΡΙΑΣ\nΑΡΝΗΣΗ ΤΟΥ ΑΝΕΠΑΙΣΧΥΝΤΟΥ ΜΝΗΜΟΝΙΟΥ.\nΤΕΛΕΥΤΑΙΑ ΠΡΟΚΗΡΥΞΗ ΣΤΟΝ ΣΥΝΤΟΝΙΣΤΗ http://sindonistis.blogspot.com/\nΠΑΡΑΚΑΤΩ ΘΑ ΒΡΕΙΤΕ ΣΧΕΤΙΚΑ ΑΡΘΡΑ.\nΑναρτήθηκε από Thalamofilakas στις 6:16 μ.μ.\nAkis Kosmas 3 Ιουλίου 2010 - 12:53 μ.μ.\nΜε βρίσκει απολύτως σύμφωνο !!!\nΚαι μόνοι μας μπορούμε να οργανωθούμε , αν σχεδιάσει κάποιος μια αφίσα Α3 , όλοι μπορούμε να την κατεβάσουμε και ο κάθε ένας να φωτοτυπήσει 5 - 10 - 20 αντίγραφα και να τα μοιράσουμε προς ενημέρωση αυτών που δεν έχουν πρόσβαση στο διαδίκτυο , και είναι παραπλανημένοι από τα ΜΜΕ .!!!\nΚάποιος Γραφίστας να κάνει την αρχή .......\nΠάνος26 3 Ιουλίου 2010 - 8:53 μ.μ.\nΔεν χρειάζεται ούτε γραφίστας ούτε κανένας.\nΜπείτε στον συντονιστή http://sindonistis.blogspot.com ή και απο εδώ και εκτυπώστε την προκήρυξη.\nΚαλή ιδέα είναι να εκτυπώσετε και μερικές αναρτήσεις για να τους δείξετε τι γίνεται.\nΕχω μαζέψει αντιπροσωπευτικές αναρ΄τησεις στην Πυθεία. http://pitheia.blogspot.com\nΑπλά πράγματα θέλει.\nΑνώνυμος 26 Δεκεμβρίου 2010 - 11:05 μ.μ.\nKαλα ειναι αυτα που λες αλλα δεν γινεται τιποτα αν δεν βγεις να τα πεις επωνυμα και δημοσιως. Μονο ετσι θα μπορεσει να ξεσηκωθει ο λαος που αυτη την συγκεκριμενη στιγμη της ιστοριας εχει αναγκη απο πραγματικους ηγετες πατριωτες.\nΑνισυχος 20 Σεπτεμβρίου 2011 - 3:49 μ.μ.\nΓιαυτό η μερκελ και η γερμάνια προχώρησαν στην νομοθεσία που λέει.ολες η χώρες μελί το ευρο πρέπει να παρουσιάζουνε πρωτογενή πλεονάσματα.\nΚαι η ΑΜΕΡΙΚΑΝΟΙ φοβουνται αν πετύχει αφτο γιατί θα χάσουνε τον ελέγχω αλά και κέρδος,που πιπιλανε τής χώρες όλου του κόσμου.Ελπίζω να μη είσαστε και εσείς παπαγαλάκια αφτου του συστήματός μια και δεν λέτε για τής εξελίξεις αλά για τι συμβεναι μέχρι τώρα.


Τα τρία πρώτα χρόνια ζωής του παιδιού καθορίζουν το μέλλον του - 4moms\n4moms team , 12-05-2017\nΤα τρία πρώτα ζωής του παιδιού μπορούν να καθορίζουν σε πολύ μεγάλο βαθμό τη ζωή του, σύμφωνα με μελέτη που έρχεται να ενισχύσει τη σημασία της φροντίδας και του περιβάλλοντος σε αυτό το στάδιο ανάπτυξης.\nΜια μελέτη που δημοσιεύτηκε στο περιοδικό Genome Biology υποστήριξε ότι η υγιεινή διατροφή, τα επαρκή ερεθίσματα αλλά προπαντός η αγάπη των γονιών, ειδικά τα τρία πρώτα χρόνια της ζωής του παιδιού, μπορούν να απενεργοποιήσουν γονίδια που σχετίζονται με σωματικές ή ψυχικές ασθένειες.\nΑυτό το φαινόμενο ονομάζεται επιγενετική και ήρθε να καταρρίψει τον απαρχαιωμένο πια μύθο πως είμαστε μόνο ό,τι μας ορίζουν τα γονίδιά μας, δίνοντας πολύ μεγάλη έμφαση στο περιβάλλον στο οποίο αναπτυσσόμαστε. Φυσικά τα γονίδια παίζουν έναν πολύ σημαντικό ρόλο αλλά όχι καθοριστικό.\nΕπιγενετική είναι η μελέτη των αναστρέψιμων κληρονομήσιμων αλλαγών στη λειτουργία των γονιδίων, που εμφανίζονται χωρίς κάποια αλλαγή στην αλληλουχία του πυρηνικού DNA. Είναι η διαδικασία της επίδρασης στη δράση ενός γονίδιου χωρίς να αλλάζει το ίδιο το DNA του γονιδίου (R. Jaenisch and A. Bird, 2003). Το επιγένωμα είναι η γενική επιγενετική κατάσταση ενός κυττάρου. Ολόκληρο το DNA για έναν οργανισμό επαναλαμβάνεται σχεδόν σε κάθε κύτταρο του σώματος. Μέσα σε κάθε κύτταρο, εντούτοις, τα γονίδια δρουν ευδιακρίτως, με ιδιαιτερότητα όπως προτρέπεται από περιβαλλοντικούς και επιγενετικούς παράγοντες.\nΗ έρευνα βασίστηκε στη μελέτη δίδυμων αδερφών. Τα δίδυμα αδέρφια διαθέτουν σχεδόν πανομοιότυπο DNA και ως εκ τούτου οποιαδήποτε διαφορά παρουσιάζουν οφείλεται στο περιβάλλον τους.\nΟι ερευνητές μελέτησαν τους επιγενετικούς διακόπτες που ρυθμίζουν τη δραστηριότητα των γονιδίων σε 15 ζευγάρια δίδυμων παιδιών σε ηλικία 18 μηνών. Η μελέτη εντόπισε ευρείες επιγενετικές αλλαγές στο γονιδίωμα μέσα στους 18 πρώτους μήνες της ζωής τους.\nΟι ερευνητές διαπίστωσαν ότι το ένα τρίτο από τις τοποθεσίες DNA που εξέτασαν είχαν αλλάξει επιγενετική κατάσταση από τη στιγμή της γέννησης μέχρι την ηλικία των 18 μηνών. Αυτή η ανακάλυψη υποστηρίζει την ιδέα ότι το γονιδίωμά μας είναι πιο ευαίσθητο στο περιβάλλον τις πρώτες 1000 μέρες της ζωής μας. Διαπίστωσαν επίσης ότι κάποια δίδυμα μπορεί να αλλάξουν επιγενετικά σε μεγάλο βαθμό καθώς μεγαλώνουν ενώ προς μεγάλη τους έκπληξη διαπίστωσαν ότι μπορεί να συμβαίνει και το αντίθετο, δηλαδή να υπάρξει σύγκλιση. Αυτό, μπορεί να οφείλεται στο γεγονός ότι οι συνθήκες που αναπτύχθηκαν στη μήτρα να ήταν ελαφρώς διαφορετικές ενώ το περιβάλλον στο οποίο μεγάλωσαν να ήταν εξαιρετικά όμοιο.\nΣε κάθε περίπτωση, αυτή η ανακάλυψη μας οδηγεί να συνειδητοποιήσουμε για άλλη μια φορά την προσοχή, την αγάπη και τη φροντίδα που χρειάζεται να δίνουμε στα παιδιά μας από την πρώτη μέρα της γέννησής τους. Μπορεί να μην είναι ικανά να ανταποκριθούν ή να αντιδρούν σε όλα όσα τους λέμε ή κάνουμε αλλά τελικά το περιβάλλον θα καθορίσει σε μεγάλο βαθμό τη ζωή τους και θα αποτελέσει ίσως το πιο σημαντικό κληροδότημά μας προς εκείνα.


ΕΜΣΤ ΚΑΙ ΑΜΕΑ – ΕΜΣΤ\nΕΜΣΤ και Αυτισμός\nΓιατί ένα μουσείο σύγχρονης τέχνης είναι σημαντικό για άτομα στο φάσμα του αυτισμού;\nΜέσα στο μουσείο τα παιδιά, οι έφηβοι και οι ενήλικοι που βρίσκονται στο φάσμα του αυτισμού έχουν τη δυνατότητα να καλλιεργήσουν δεξιότητες οι οποίες σχετίζονται με την αναζήτηση, την οργάνωση, την καταγραφή και τη μετάδοση πληροφοριών μέσω των έργων σύγχρονης τέχνης. Μέσα από τη βιωματική εμπειρία τα άτομα μαθαίνουν να αξιοποιούν τις αισθήσεις τους και να καλλιεργούν την παρατηρητικότητά τους, τη μνήμη και τη φαντασία τους. Η εκμάθηση μπορεί να είναι λεκτική ή μη λεκτική, να γίνεται γρήγορα ή αργά, με πολύ κόσμο ή μοναχικά με σκοπό την απελευθέρωση της ελεύθερης έκφρασης και της δημιουργικότητας των εμπλεκόμενων.\nΤο ΕΜΣΤ καλεί τους εμπλεκόμενους να εξερευνήσουν έργα που θέτουν σύγχρονους προβληματισμούς, να μάθουν μέσα από τη διαδικασία εμπλοκής με αυτά, να συμμετάσχουν και να συνεργαστούν.\nΓια να προετοιμάσετε την επίσκεψή σας μπορείτε να κατεβάσετε τον οδηγό αισθητηριακής προσβασιμότητας για άτομα που βρίσκονται στο φάσμα του αυτισμού και τους φροντιστές τους εδώ:


Λαϊκές θεραπείες για τον καρκίνο του προστάτη - Εικόνες μασάζ του προστάτη\nΛαϊκές θεραπείες για τον καρκίνο του προστάτη\nΟι παθήσεις του προστάτη και οι θεραπείες τους - Dr. Ιωάννης Θεοδωράκης τι να κάνει με τη φλεγμονή του προστάτη αδένα\nΣτάζει χυμό ενός προστάτη θεραπεύσει προστατίτιδα στη Σαμάρα, θεραπεία καλοήθους υπερπλασίας του προστάτη και των συμπτωμάτων της νόσου η οποία διαθέτει στον προστάτη. Όλα τα φάρμακα για χρόνια προστατίτιδα prostatilen τιμών σε αμπούλες, Προστάτη μασέρ VKontakte πώς να αποκλείει τη διάγνωση του καρκίνου του προστάτη.\nΚαρκίνος του προστάτη Διάγνωση και θεραπεία prostatilen και viferon\nΠροστατίτιδας από μια πίπα παρασκεύασμα από προστατίτιδα vitaprost, κεριά στη θεραπεία της προστατίτιδας αγοράσουν masazhor του προστάτη. Θεραπεία της πέτρας ελαίου προστατίτιδας στερητικά συμπτώματα της προστατίτιδας, οι τιμές του προστάτη μασάζ στο Ομσκ μια λαϊκή θεραπεία για τη νόσο του προστάτη.\nΤα νεότερα δεδομένα στη διάγνωση και στην θεραπεία του καρκίνου του προστάτη τι φάρμακα καλύτερη βοήθεια από προστατίτιδα\nΠροστάτη μασάζ Shymkent Προετοιμασία για βιοψία προστάτη, θεραπεία της προστατίτιδας πορεία των αντιβιοτικών πόση είναι η περιοδεία της ΚΥΠ. Λειτουργία προστατικού αδενώματος McLure στη θεραπεία του προστατικού αδενώματος, όπου για τη θεραπεία της προστατίτιδας Barnaul πώς να το κάνουμε μασάζ του προστάτη σε απευθείας σύνδεση.\nΚαρκίνος Προστάτη σε 6 λεπτά IP Neumyvakin του προστάτη\nΗ καλύτερη θεραπεία για προστάτη μασάζ του προστάτη aparata, παλιά ο παππούς, μασάζ του προστάτη πώς να κάνει μπάνιο από προστατίτιδα. Aevit προστατίτιδα φύλο και προστάτη, επιβλαβείς μασάζ του προστάτη για τους άνδρες τι έχει προκαλέσει τη σφραγίδα του προστάτη.\nΠροστάτης-καρκίνος του προστάτη και θεραπεία το μέγεθος και τον όγκο του προστάτη\nΤου προστάτη στους άνδρες, και η επίδραση στις γυναίκες Προστάτη μασάζ ιδιώτη, τη θεραπεία του προστατικού g Ούφα θεραπεία του προστάτη λαϊκές θεραπείες στασιμότητα. Ο υπέρηχος μπορεί να πάει στραβά στον προστάτη είναι εύκολο για τη θεραπεία της προστατίτιδας, φόρουμ του προστάτη διατηρημένα με απλή ψύξη μεταχείριση των ανθρώπων του αρσενικού προστάτη.\nΕπαναστατική θεραπεία για τον καρκίνο της ουροδόχου κύστης προβλήματα του προστάτη με τη λίμπιντο\nΌτι τέτοια σπορά χυμός του προστάτη πώς να μειώσει το μέγεθος του προστάτη, υποοηχητικές στον προστάτη HPV και του καρκίνου του προστάτη. ALMAG 01 στην θεραπεία της προστατίτιδας πώς να κάνετε μασάζ στον προστάτη και προέρχονται από αυτό, θεραπεία κύστη του προστάτη προστάτη και πίπα πορνό.\nΚαλοήθης Υπερπλασία του Προστάτη: Φαρμακευτικές Θεραπείες αν διατηρημένα με απλή ψύξη συμπτώματα του προστάτη\nΑποκατάστασης μετά από χειρουργική επέμβαση για την περιοδεία καλοήθη υπερπλασία του προστάτη ιτιά τσαγιού και του προστάτη, prostatilen και viferon αρσενικό προστάτη διέγερση μασέρ. Λαϊκή θεραπεία για προστατικού αδενώματος Ο σύζυγός καρκίνο του προστάτη, θεραπεία της προστατίτιδας σε αμπούλες θεραπεία με λέιζερ των τιμών προστατίτιδα.\nΚαρκίνος του Προστάτη στρεπτόκοκκου στις λαϊκές προστάτη θεραπείες\nΣε ποια ηλικία χρόνια προστατίτιδα το οποίο δοκιμές για zdat προστάτη, δείχνουν πώς να κάνετε μασάζ στο προστάτη άσκηση για να προστατίτιδα φωτογραφία. Αιτίες της προστατίτιδας στην Αγιουρβέδα διάχυτη διαρθρωτικές αλλαγές του προστάτη, φάρμακο από τις νεκρές μέλισσες από προστατίτιδα vitaprost αναλογική Ρωσία.\nΠΡΟΣΤΑΤΗΣ Η ΔΙΑΤΡΟΦΗ ΚΑΙ Η ΘΕΡΑΠΕΙΑ Η θεραπεία αρχίζει προστατίτιδα\nΧειρουργική επέμβαση προστάτη προστατίτιδα και πύον, Η στειρότητα στους άνδρες με προστατίτιδα ορθομοριακή θεραπεία για προστάτη. Ιατρική ιατρική vitaprost vitaprost δισκία και τα κεριά, κύστεις και petrifikaty προστάτη καλοήθης κωδικό ICD προστατικής υπερπλασίας.\nΜΕ ΒΡΗΚΕ ΚΑΡΚΙΝΟΣ ΕΠΙΘΕΤΙΚΟΣ.............ΑΝΔΡΕΑΣ ΣΤΕΦΑΝΑΚΗΣ διευρυμένη αιτίες προστάτη\nΘεραπεία της καλοήθους υπερπλασίας του προστάτη σε Volgograd για να απαλλαγούμε από τον πόνο στην προστατίτιδα, ισχυρό φάρμακο από προστατίτιδα φάρμακα για τη θεραπεία της προστατίτιδας στα πρώτα στάδια. Των OAD 2 κλάσμα από προστατίτιδα χάπια ορμόνη για καρκίνο του προστάτη, θεραπεία φυσιο προστατίτιδα προστάτη των περιφερειακών λεμφαδένες.\nBOTANA KAI ΘΕΡΑΠΕΙΑ calculous χρόνια προστατίτιδα και ο στρατός\nΣπορά του προστάτη θεραπεία συμφορητικής προστατίτιδα, κόκκινες κηλίδες στο κεφάλι του προστάτη tsiprolet να βοηθήσει με προστατίτιδα. Του προστάτη στην εφηβεία bezornil προστατίτιδα, παρασκευάσματα με καστανιές προστατίτιδα Προστάτη μασάζ ορθή εκτέλεση.\nΠοια είναι τα συμπτώματα του καρκίνου του προστάτη; μια λαϊκή θεραπεία για τη νόσο του προστάτη\nΑκτινοβολία δέσμης για καρκίνο του προστάτη όπου ένα κλύσμα πριν βιοψία του προστατικού αδένα, του προστάτη σταδίου αδένωμα 1 Καλοήθη υπερπλασία του προστάτη θεραπεία Neumyvakin. Σχήμα καρκίνο του προστάτη Προστάτη μασάζ με λάδι, Προστάτη όνομα μασάζ Prostamol διάρκεια uno της θεραπείας.\nΗ θεραπεία του καρκίνου του προστάτη Στοματική διέγερση του προστάτη\nΠροστάτη μασάζ τιμές Κουρσκ πώς να βάλει vitaprost forte, φθοριοκινολόνες για τη θεραπεία της προστατίτιδας δίαιτα για προστάτη. Ότι συνταγογραφείται για την θεραπεία της χρόνιας προστατίτιδας Leveton και προστατίτιδα, Κρασνογιάρσκ προστάτη μασέρ τύπους ενεργειών για προστατικού αδενώματος.\nΣύγχρονες θεραπείες στον καρκίνο μαστού Δεν τραβάτε το δάχτυλό του προστάτη σας\nSDA για τη θεραπεία του καρκίνου του προστάτη είναι αδύνατο να τελειώσει με το μασάζ του προστάτη, προστατίτιδα λόγω εισροής ούρων για προστάτη εμβόλιο κατά του καρκίνου του προστάτη. Παράγοντας για τη θεραπεία του καρκίνου του προστάτη καθώς και από ό, τι για τη θεραπεία της συμφορητικής προστατίτιδα, αποτελεσματική στη θεραπεία της προστατίτιδας Μόσχα τιμές του προστάτη.\nΜέθοδος ραδιοθεραπείας θεραπεύει τον καρκίνο του... αβακτηριακή θεραπεία προστατίτιδα\nΜαγνητική θεραπεία για τη θεραπεία της προστατίτιδας τα τελευταία νέα θεραπεία του καρκίνου του προστάτη, λειτουργία ενδοσκόπιο προστάτη ανελκτήρα μυ του προστάτη αδένα στα λατινικά. Παπάγια στον προστάτη λαϊκές θεραπείες για την καλοήθη προστατική, πώς να χρησιμοποιούν την πρόπολη από προστατίτιδα Διάγνωση του προστάτη.\nΠροστάτης αδένας-προστατίτιδα συμπτώματα και θεραπεία Ο λόγος για τις εκκρίσεις του προστάτη\nΜέλι για τη θεραπεία της προστατίτιδας πώς να τη θεραπεία προστατίτιδα στο Ομσκ, πριν από την έρευνα του προστάτη συλλογή βοτάνων για προστάτη. ALMAG για τη θεραπεία της προστατίτιδας ιατρικές συσκευές για τη θεραπεία των τιμών προστατίτιδα, όχι μόνο χτύπημα, αλλά προστάτη μασάζ συμπτώματα του προστάτη πέτρα.\nΗ θεραπεία και το προσδόκιμο ζωής μετά τη διάγνωση καρκίνου του προστάτη θεραπεία της προστατίτιδας CHI\nΤρόποι προστατίτιδα μόλυνσης οδηγίες vitaprost για την τιμή Κριτικές τρυπήματα, vitaprost tabs 100mg Υπόμνημα προστατικού αδενώματος. Ένα αντιβιοτικό για τη θεραπεία vezikulita προστατίτιδα και αλωπεκία μαζί μας, πορνό μασάζ όργιο του προστάτη πώς να επιμηκύνει επαφή με προστατίτιδα.


Γρίφοι: Παράδοξα - Το παράδοξο του Russell (*****)\n22 Οκτωβρίου, 2009 14:01\ntha baleis ki alla paradoksa!!!!!!!!\n05 Ιουνίου, 2011 18:03\nΌποιο καλό βρίσκω το δημοσιεύω.\n17 Ιουνίου, 2011 12:28\nΓια οποιον ενδιαφερεται ο Χορχε Λουις Μπορχες εχει δημιουργηση μια λογοτεχνικη εκδοχη του παραδοξου του Russell με τιτλο «Η Βιβλιοθηκη της Βαβελ»\n16 Σεπτεμβρίου, 2011 02:13\n"Πολύ κακό για το τίποτα" είναι ο τίτλος ενός έργου του Σαίξπηρ. Δε χρειάζεται να γίνει τόση γενίκευση στα βιβλία και στους καταλόγους. Ένας κατάλογος ο οποίος εμπεριέχει υποκαταλόγους οι οποίοι εμπεριέχουν τίτλους βιβλίων.\n11 Ιουλίου, 2012 13:02\n@Ανώνυμος: Αυτό ήταν το απλούστερο πραγματικό παράδειγμα του παραδόξου του Russell που μπόρεσα να διατυπώσω. Αν έχεις υπόψιν σου απλούστερη διατύπωση γράψτην αναλυτικά.\n11 Ιουλίου, 2012 23:21\nεγω δεν καταλβαινω που ακριβως ειναι το παραδοξο... αν απαλειψει αυτο που δεν υπαρχει οπως ειναι ο ΑΠΟΛΥΤΩΣ ΟΡΙΣΜΟΣ τα πραγματα ειναι απλα... και το παραδοξο εξαφανιζεται.\nειναι γνωστο οτι ΟΛΑ ΕΙΝΑΙ ΣΧΕΤΙΚΑ ΤΟ ΑΠΟΛΥΤΟ ΔΕΝ ΥΠΑΡΧΕΙ.. ΑΝ καποιος πει η λεξη ΟΛΑ ειναι απολυτη τοτε δημιουργηται το παραδοξο... αφου ομως ΤΟ ΑΠΟΛΥΤΟ ΔΕΝ ΥΠΑΡΧΕΙ..δεν υπαρχει και παραδοξο........... ΔΕΝ ΞΕΡΩ ΑΝ ΕΓΙΝΑ ΚΑΤΑΝΟΗΤΟΣ...\n28 Σεπτεμβρίου, 2015 06:55\nΊσως θα έπρεπε να υπάρξει ένας όρος αντίστοιχος ενως συνόλου που θα εμπεριέχει τα παντα. Όπως και στο σύμπαν το οποίο έχει πλανήτες ηλιακά συστήματα και συνεχίζεται. Θελω να πω ότι μήπως αυτό που θα μπορούσε να γίνει είναι η εύρεση ενως εντελώς θεωρητικού συνόλου . Είναι μια άποψη μιας και είμαι λίγο μικρός και δεν ξέρω( γ λυκείου) απλά το έχω σαν απορία , ότι δεν θα μπορούμε να βρούμε κάτι άμεσα που να επαληθεύει το παράδοξο .\n18 Μαΐου, 2019 13:47\nΗ Χριστίνα και η Έρη παίζουν μεταξύ τους τάβλι. Συμφώνησαν πως μετά από κάθε παιχνίδι, η χαμένη θα δίνει στην κερδισμένη 1 ευρώ. Στο τέλος ...


Sake Sushi Bar and Grill, O'Fallon - Κριτικές εστιατορίων - TripAdvisor\nΝο 26 από 78 Εστιατόρια - O'Fallon\nΑυτό το μέρος είναι φανταστικό! Το φαγητό είναι τόσο καλό! Η εξυπηρέτηση ήταν φανταστική! Κάθε κύλινδρος παραγγείλαμε ήταν καλό! Πεινούν, οι κύλινδροι είναι τεράστια! Αυτό είναι ένα φανταστικό μέρος για να πάτε για σούσι! Μην παραλείψετε αυτό!\nΑυτό το μέρος είναι εντάξει, το προσωπικό ήταν πραγματικά ωραίο. Θέλω απλώς να τρώνε ξεκίνησε σούσι και έχω ήδη βλέπεις όλους, στερεώστε το διαφορετικό. Έτσι, θα δώσω 3 αστέρια.\nΗ οδήγηση cross country και βρήκα αυτό το "διαμάντι" στο St Louis\nΥπηρεσία ήταν εξαιρετική Θα ξετρελαθείτε θηλυκό σούσι σεφ, σωστά; Έχουν πάει εκεί για 8 χρόνια και είναι πολύ φιλικοί και εξυπηρετικοί εξαιρετική παρουσίαση και φρέσκα υλικά δοκιμάστε το Dragon και το Red Dragon ψωμάκια ... YUM! Μας άρεσε επίσης η τραγανή τεμπούρα roll με γαρίδες.\nΓια το South Western Illinois ... αυτό είναι καλό σούσι. Είναι πάντα φρέσκα και η εξυπηρέτηση ήταν υπέροχη! Το προσωπικό είναι πολύ φιλικό. Φυσικά, δεν είναι κοντά σε σημεία ενδιαφέροντος όπως: σούσι που βρίσκονται στην ακτή. Έχουν επίσης έλλειψη πικάντικο ρολό σολομού.\nΣπουδαίο σούσι και υπέροχη εξυπηρέτηση. Αυτή είναι και η δική μας "go to" όταν βρισκόμαστε σε εστιατόριο στην περιοχή και είναι στην διάθεσή σας για σούσι. Ελέγξτε τις ώρες λειτουργίας.\nΣπουδαίο σούσι και υπέροχη ατμόσφαιρα\nΑυτή ήταν η πρώτη μου φορά στο εστιατόριο Θεού και μου έκανε μεγάλη εντύπωση. Έχω πάει σε μερικά άλλα μέρη για σούσι και σίγουρα αυτό το μέρος είχε το καλύτερο περιβάλλον. Η διακόσμηση είναι πολύ ωραία και μου άρεσε που τα φρέσκα υλικά που εμφανίζονται....Το μενού περιλαμβάνει φωτογραφίες από τα περισσότερα από τα στοιχεία για να σας βοηθήσει με την επιλογή και να δοκιμάσετε. Η σερβιτόρα και το σούσι σεφ ήταν τόσο πολύ εξυπηρετικό και φιλικό. Ο τρόπος που το σούσι είναι έξω από την πλάκα είναι σαν ένα έργο τέχνης και ήταν πολύ νόστιμο. Ακόμα και η κεντρικη οδο ήταν υπέροχη! Απολύτως υπέροχο μέρος για μια ημερομηνία ή δείπνο με φίλους.Περισσότερα\nΟ σύζυγός μου και μου αρέσει να επισκεφθείτε χάριν για δείπνο. Έχουμε πάντα είχε εξαιρετικό φαγητό, ποτά, και την εξυπηρέτηση.\nΤο λατρεύω αυτό το μέρος. φρέσκο ψάρι και υπέροχη ατμόσφαιρα. Το σούσι είναι κορυφαίο. πολύ φρέσκο. Πολύ επαγγελματικά εμφανίζεται. Η εξυπηρέτηση είναι φιλικό. Έτσι αξίζει τον κόπο!\nΛάβετε γρήγορα απαντήσεις από το προσωπικό του Sake Sushi Bar and Grill και από προηγούμενους επισκέπτες.\nΔιεύθυνση: 1325 Central Park Dr, O'Fallon, IL 62269-1765\nΑριθμός τηλεφώνου: +1 618-622-3474


E-Lawyer: Ευρωπαϊκό Δικαστήριο Δικαιωμάτων του Ανθρώπου: καταδίκη Ελλάδας επειδή δεν δόθηκε σε πατέρα έγγραφο που αφορά το παιδί του\nΕυρωπαϊκό Δικαστήριο Δικαιωμάτων του Ανθρώπου: καταδίκη Ελλάδας επειδή δεν δόθηκε σε πατέρα έγγραφο που αφορά το παιδί του\nΤο Ευρωπαϊκό Δικαστήριο των Δικαιωμάτων του Ανθρώπου καταδίκασε την Ελλάδα επειδή ο Συνήγορος του Πολίτη, η Εταιρία Προστασίας Ανηλίκων και ο αρμόδιος Εισαγγελέας δεν εξασφάλισαν στον πατέρα ενός παιδιού πρόσβαση σε έγγραφο που αφορούσε το παιδί του.\nΠρόκειται για την υπόθεση Τσουρλάκης κατά Ελλάδας, η απόφαση επί της οποίας εκδόθηκε στις 15.10.2009. Σύμφωνα με το δελτίο τύπου του Ευρωπαϊκού Δικαστηρίου, το επίμαχο έγγραφο ήταν η έκθεση της Εταιρίας Προστασίας Ανηλίκων που κατατέθηκε στο εφετείο, κατά την δίκη για την γονική μέριμνα του παιδιού. Ο πατέρας ζήτησε πρόσβαση στην έκθεση, αλλά η Εταιρία αρνήθηκε να του χορηγήσει αντίγραφο, ισχυριζόμενη ότι το έγγραφο προοριζόταν για την αποκλειστική χρήση του Δικαστηρίου. Στη συνέχεια ο ενδιαφερόμενος προσέφυγε στον Συνήγορο του Πολίτη, ο οποίος τον πληροφόρησε ότι για να λάβει αντίγραφο χρειαζόταν να υποβάλλει αίτημα στον αρμόδιο εισαγγελέα. Ο εισαγγελέας απέρριψε την αίτηση "αιτιολογώντας την απόρριψή του με δύο γραμμές που έγραψε με το χέρι, στις οποίες ανέφερε ότι η έκθεση αφορούσε πληροφορίες ενός ανηλίκου επί του ο οποίου ο αιτών δεν έχει έννομο συμφέρον".\nΤο Ευρωπαϊκό Δικαστήριο έκρινε ότι η Ελλάδα δεν εξασφάλισε την πρόσβαση ενός πατέρα σε πληροφορίες που αφορούν το παιδί του κι έτσι παραβίασε το ανθρώπινο δικαίωμά του για σεβασμό της ιδιωτικής και οικογενειακής του ζωής (άρθρο 8 της Ευρωπαϊκής Σύμβασης των Δικαιωμάτων του Ανθρώπου), επιδικάζοντας στον πατέρα αποζημίωση 5.000 ευρώ.\nΗ απόφαση αυτή καταδεικνύει για άλλη μια φορά το βαθύ, θεσμικό κενό διαφάνειας στην Ελληνική Δημοκρατία. Ούτε ο Συνήγορος του Πολίτη, ούτε ο αρμόδιος εισαγγελέας, ούτε η Εταιρία Προστασίας Ανηλίκων κατάφεραν να διασφαλίσουν το δικαίωμα πρόσβασης ενός πολίτη σε πληροφορίες που αφορούν το ίδιο του το παιδί. Τέτοιες αποφάσεις του Ευρωπαϊκού Δικαστηρίου δεν πρέπει να μένουν απλώς και μόνο στην πληρωμή μιας αποζημίωσης. Πρέπει να διερευνάται για ποιο λόγο τα θεσμικά όργανα της Ελληνικής Δημοκρατίας παραβιάζουν τα ανθρώπινα δικαιώματα και στο όνομα ποιας άραγε αρχής "μυστικότητας" αρνούνται να εφαρμόσουν την διαφάνεια που πρέπει να ισχύει σε κάθε πτυχή της δημόσιας ζωής σε αυτή την χώρα.\nΑυτοί που στέκονται εμπόδιο στη διαφάνεια και οδηγούν την χώρα σε τέτοιου είδους καταδίκες πρέπει να λογοδοτούν. Πρέπει να κληθεί ο Συνήγορος του Πολίτη από την αρμόδια Επιτροπή Θεσμών και Διαφάνειας της Βουλής και να εξηγήσει για ποιο λόγο δεν εξασφάλισε την πρόσβαση του πολίτη στο συγκεκριμένο έγγραφο. Πρέπει να κληθεί ο αρμόδιος εισαγγελέας από τον Εισαγγελέα του Αρείου Πάγου και να ερωτηθεί για ποιο λόγο απέρριψε την αίτηση πρόσβασης, παραβιάζοντας την Ευρωπαϊκή Σύμβαση των Δικαιωμάτων του Ανθρώπου. Πρέπει να ελεγχθεί η Εταιρία Προστασίας Ανηλίκων από το Υπουργείο Δικαιοσύνης, Διαφάνειας και Ανθρώπινων Δικαιωμάτων και να διευκρινιστεί για πιο λόγο εφάρμοσε θεσμικό πλαίσιο που παραβίαζε την ΕΣΔΑ.\nΠέρα όμως από τη λογοδοσία, αυτό που χρειαζόμαστε είναι ένα νέο και σύγχρονο θεσμικό πλαίσιο για την διασφάλιση της πρόσβασης του πολίτη στη δημόσια πληροφορία. Πρέπει η Ελλάδα να υπογράψει την Ευρωπαϊκή Σύμβαση Πρόσβασης στα Επίσημα Έγγραφα. Πρέπει να αποκτήσουμε Νόμο για την Ελευθερία της Πληροφόρησης (Freedom of Information Act).\nΥποθέσεις σαν κι αυτή αποδεικνύουν ότι τα θεσμικά όργανα που διαθέτουμε (Συνήγορος, Εισαγγελέας, Αρχή Προστασίας Προσωπικών Δεδομένων) δεν επαρκούν για να διασφαλίσουν πρόσβαση του πολίτη στα έγγραφα. Χρειάζεται να ιδρυθεί κι εδώ μια ανεξάρτητη αρχή, όπως ο Information Commissioner της Μ.Βρετανίας, της Γερμανίας κι άλλων ευρωπαϊκών και τρίτων κρατών, η οποία να διασφαλίζει την πρόσβασή μας στα έγγραφα που τηρούν δημόσιες υπηρεσίες, με ταυτόχρονη προστασία των προσωπικών δεδομένων και της υπόλοιπης νομοθεσίας για προστασία πληροφοριών.\nΗ διαφάνεια πρέπει να παύσει να αποτελεί ένα απλό σύνθημα της μόδας. Πρέπει να γίνει πράξη με συγκεκριμένες ενέργειες που να έχουν αποτέλεσμα στην καθημερινότητα όλων μας.\nΕτικέτες Διαφάνεια, Ευρωπαϊκό Δικαστήριο Δικαιωμάτων του Ανθρώπου, Πρόσβαση σε έγγραφα, Information Commissioner\nΔεν πρόκειται για έλλειψη νομικού πλαισίου, πρόκειται για παράβαση νόμου και κάκή άσκηση αρμοδιοτήτων.\nΥπόψη ότι πρόσφατα έχουν μετατεθεί οι εισαγγελείς ανηλίκων και οι γραμματείς της εισαγγελίας ανηλίκων στο Πρωτοδικείο Αθηνών.\nΗ ουσία του προβλήματος είναι ότι λείπουν οι δίκαστικές κοινωνικές και ψυχιατρικές υπηρεσίες που ήδη προβλέπονται από το έτος 1998 και ουδέποτε συστάθηκαν.\nΟι διάφορες διαδικασίες όπως αυτή του Εισαγελέα ανηλίκων ή των λεγομένων κέντρων ψυχικής υγιεινής ή του ΙΚΑ είναι το τονίζω διοικητικές και όχι δικαστικές και οι υπάλληλοι που διενεργούν τις διάφορες εκθέσεις είναι ιδιώτες με σχετικό και όχι αυξημένο κύρος.\nΤο θέμα απασχόλησε τον σύλλογο ΓΟΝ.ΙΣ. για τα δικαιώματα του παιδιού και την γονική ισότητα, το παρακολουθούμε από κοντά και έχει δημοσιευθεί στο προηγούμενο τεύχος της εφημερίδας www.goneas.gr άρθρο σχετικό της δικηγόρου κας Λένας Πολιτάκη. Το κείμενο αυτό βρίσκεται αναρτημένο στο πιο πάνω δικτυακό τόπο.\nΣαν συμπέρασμα, δεν υπάρχουν μυστικά έγγραφα ή μυστικά αρχεία και ήδη έχουμε κάμψει την παράνομη άρνηση να τα χορηγήσουν με δικαστικές αποφάσεις του εσωτερικού δικαίου.\nΜυστικοί φάκελλοι υπήρχαν μόνο στην ασφάλεια όχι στα ελληνικά δικαστήρια.\n"Τέτοιες αποφάσεις του Ευρωπαϊκού Δικαστηρίου δεν πρέπει να μένουν απλώς και μόνο στην πληρωμή μιας αποζημίωσης."\nΗ απαξία στον πατρικό ρόλο που κατά κανόνα επιδεικνύει το Ελληνικό κράτος, έχει καταστήσει τα παιδία μας , αντικείμενα χωρίς δικαιώματα στην ιδιοκτησία των μητέρων τους.\nΟι καταπατητές των δικαιωμάτων τους και θύτες, έχουν Ονοματεπώνυμο.\nΠΡΟΜΗΘΕΥΣ [Πα.Συ.Α.] είπε...\nΗ ΠΑΤΡΟΚΤΟΝΙΑ ΚΑΙ Ο ΜΑΖΙΚΟΣ ΦΟΝΟΣ ΤΗΣ ΔΙΑΝΟΙΑΣ ΚΑΙ ΤΗΣ ΨΥΧΗΣ ΤΩΝ ΤΕΚΝΩΝ ΤΩΝ ΕΛΛΗΝΩΝ ΜΕΣΩ ΜΕΤΑΚΙΝΗΣΗΣ ΤΗΣ ΕΞΟΥΣΙΑΣ ΣΤΙΣ ΓΥΝΑΙΚΕΣ ΜΗΤΕΡΕΣ ΥΠΑΓΟΡΕΥΜΕΝΑ ΑΠΟ ΤΟΝ ΟΡΓΑΝΩΜΕΝΟ ΑΠΟΔΟΜΗΤΙΚΟ ΦΕΜΙΝΙΣΜΟ ΚΑΙ Η ΕΦΑΡΜΟΓΗ ΤΟΥΣ ΠΡΑΞΙΚΟΠΗΜΑΤΙΚΑ ΑΠΟ ΤΟ ΔΙΚΑΣΤΙΚΟ ΣΥΣΤΗΜΑ\nΔΗΜΟΣΙΕΥΜΑ Νο [ 1 ] - [ 2009.04.26 12.00 ]\nΗ ΠΑΡΑ ΦΥΣΕΙ ΜΕΤΑΚΙΝΗΣΗ ΤΗΣ ΕΞΟΥΣΙΑΣ ΣΤΙΣ ΓΥΝΑΙΚΕΣ ΜΗΤΕΡΕΣ ΜΕΣΩ ΔΙΚΑΣΤΙΚΩΝ ΑΠΟΦΑΣΕΩΝ ΑΣΦΑΛΙΣΤΙΚΩΝ ΜΕΤΡΩΝ ΚΑΙ ΤΑΚΤΙΚΩΝ ΑΓΩΓΩΝ ΑΣΤΙΚΟΥ ΔΙΚΑΙΟΥ ΕΧΕΙ ΔΩΣΕΙ ΤΟ ΔΙΚΑΙΩΜΑ ΣΤΙΣ ΔΙΑΓΟΥΣΕΣ ΠΑΡΑ ΦΥΣΕΙ ΕΞΟΥΣΙΑΣΤΡΙΕΣ ΓΥΝΑΙΚΕΣ-ΜΗΤΕΡΕΣ ΝΑ ΚΑΚΟΠΟΙΟΥΝ ΤΑ ΠΑΙΔΙΑ ΥΠΟ ΤΗΝ ΚΑΛΥΨΗ ΚΥΡΙΩΣ ΦΕΜΙΝΙΣΤΡΙΩΝ ΓΥΝΑΙΚΩΝ ΕΙΣΑΓΓΕΛΙΚΩΝ ΛΕΙΤΟΥΡΓΩΝ ΦΕΜΙΝΙΣΤΡΙΩΝ ΓΥΝΑΙΚΩΝ ΔΙΚΑΣΤΙΚΩΝ ΛΕΙΤΟΥΡΓΩΝ ΦΕΜΙΝΙΣΤΡΙΩΝ ΓΥΝΑΙΚΩΝ ΑΣΤΥΝΟΜΙΚΩΝ ΚΑΙ ΦΕΜΙΝΙΣΤΡΙΩΝ ΓΥΝΑΙΚΩΝ ΚΟΙΝΩΝΙΚΩΝ ΛΕΙΤΟΥΡΓΩΝ\nΗ ΣΥΝΕΧΕΙΑ ΣΤΟ ΚΑΤΩΘΙ LINK:\nΛΕΝΑ ΠΟΛΙΤΑΚΗ είπε...\nHΔH ΤΟΝ ΙΟΥΝΙΟ 2009 ΕΠΕΤΥΧΑΜΕ ΜΕ ΑΠΟΦΑΣΗ ΤΟΥ ΠΡΟΕΔΡΟΥ ΥΠΗΡΕΣΙΑΣ ΠΡΩΤΟΔΙΚΩΝ ΑΘΗΝΩΝ κ. Γ. ΠΟΥΡΝΑΡΑ, ΝΑ ΜΑΣ ΧΟΡΗΓΗΘΕΙ ΚΕΚΥΡΩΜΕΝΟ ΑΝΤΙΓΡΑΦΟ ΤΗς ΕΚΘΕΣΗΣ ΠΑΙΔΟΨΥΧΙΑΤΡΙΚΗΣ ΠΡΑΓ/ΣΥΝΗΣ, ΛΟΓΩ ΕΝΝΟΜΟΥ ΣΥΜΦΕΡΟΝΤΟΣ, ΤΑ ΝΟΜΙΚΑ ΔΕ ΕΠΙΧΕΙΡΗΜΑΤΑ ΜΑΣ, ΕΡΕΙΔΟΝΤΟ α) ΣΤΟΝ ΝΟΜΟ ΠΕΡΙ ΠΡΟΣΩΠΙΚΩΝ ΔΕΔΟΜΕΝΩΝ, β)ΣΤΟ ΑΡΘΡ. 6 ΠΕΡΙ ΔΙΚΑΙΑΣ ΔΙΚΗΣ, γ) αρθρ. 4 ΣΥΝΤΑΓΜΑΤΟΣ ΠΕΡΙ ΙΣΟΤΗΤΟΣ ΤΩΝ ΕΛΛΗΝΩΝ ΠΟΛΙΤΩΝ, ΤΗΝ ΟΠΟΙΑ ΑΠΟΦΑΣΗ, ΛΕΚΤΕΟΝ, ΛΥΣΣΩΔΩΣ Η ΓΡΑΜΜΑΤΕΑΣ ΤΩΝ ΔΙΑΤΡΟΦΩΝ ΑΡΝΗΘΗΚΕ ΝΑ ΕΚΤΕΛΕΣΕΙ, ΔΙΕΤΑΧΘΗ ΔΕ ΕΝ ΤΕΛΕΙ\nΠΡΟΣ ΤΟΥΤΟ ΑΠΟ ΤΗΝ ΔΙΟΙΚΗΣΗ ΤΟΥ ΠΡΩΤΟΔΙΚΕΙΟΥ, ΚΑΙ ΤΗ ΠΑΡΕΜΒΑΣΕΙ ΤΟΥ ΠΡΟΕΔΡΟΥ ΠΡΩΤΟΔΙΚΩΝ κ.ΒΡΥΩΝΗ, Ο ΟΠΟΙΟΣ ΔΗΛΩΣΕ ΟΤΙ ΚΑΙ ΑΥΤΟΣ ΘΑ ΧΟΡΗΓΟΥΣΕ ΤΗΝ ΣΧΕΤΙΚΗ ΑΔΕΙΑ ΚΑΘΟΣΟΝ Η ΑΙΤΗΣΗ ΗΤΟ ΝΟΜΩ ΚΑΙ ΟΥΣΙΑ ΒΑΣΙΜΟΣ.\nΣιγά-σιγά, ο ΣΥΓΑΠΑ (Σύλλογος για την ανδρική και πατρική αξιοπρέπεια) κατάφερε, σε έξι χρόνια, να απαγκυλώσει την ελληνική δικαιοσύνη. Βλέπε και την απόφαση της 11-2-2010 κατά Αποστολάκη καθώς και άλλες που έρχονται: http://sygapalarissa.blogspot.com/\nΝα προσέχουν τι λένε και τι γράφουν οι δικηγόροι διότι παρακαλουθούνται για τις απάτες. Βλέπε βούλευμα 156/09 και απόφαση πολυμελούς Θεσσαλονίκης 6034/09.\nΝίκος Σπιτάλας, Πρόεδρος ΣΥΓΑΠΑ\nΗ αδιαφάνεια στην Ελλάδα είναι καθεστώς. Το κράτος δεν είναι εκπρόσωποι των πολιτών αλλά "οργάνωση κατά των πολιτών". Δυστυχώς το πρόβλημα είναι ότι οι πολίτες δεν το έχουν καταλάβει. Ο Συνήγορος του πολίτη και οι άλλες "αρχές" εξουσίας, προστατευουν αυτή την οργάνωση με νύχια και δόντια. Οι όποιες τιμωριες δεν στρέφονται κατά της "οργάνωσης" αλλά πάλι κατά των Ελλήνων διότι αυτοί θα πληρώσουν τις 5.000 €. Η Ευρώπη ουδέποτε καταδίκασε τους παρανομούντες ή να επιβάλει καταδίκη σε προσωπικό επίπεδο. Πάντα είναι "κατά Ελλάδας" άμοιροι πολίτες!!!!


Οι Τούρκοι ετοιμάζονται να επέμβουν πρώτοι στρατιωτικά στη Συρία - Newsbomb - Ειδησεις - News\nΚΟΣΜΟΣ 11/03/2012 19:05\nΟι Τούρκοι ετοιμάζονται να επέμβουν πρώτοι στρατιωτικά στη Συρία\nΟι επιτελείς του προέδρου Ομπάμα έχουν ξεκινήσει σοβαρές συζητήσεις προκειμένου να υπάρξει μια πιθανή στρατιωτική εμπλοκή στη Συρία .\nΗ Αμερικανική αποστολή που συναντήθηκε πρόσφατα στην Τύνιδα με εκπροσώπους άλλων 70 χωρών επικέντρωσε τις προσπάθειες της κυρίως σε ανθρωπιστικό και διπλωματικό επίπεδο.\nΌμως τη στιγμή που αυτομολούν κατά χιλιάδες στρατιώτες του Συριακού στρατού και εντάσσονται στον στρατό της αντιπολίτευσης δεν μπορούν να παραμένουν αδιάφοροι.\nΣύμφωνα με πληροφορίες που δημοσιεύθηκαν στην Washigton post οι ενέργειες που υλοποιούνται άμεσα είναι αποστολή στρατευμάτων για τη φύλαξη ενός ανθρωπιστικού διαδρόμου και παράλληλα δημιουργία μιας ασφαλούς ζώνης για τους επαναστάτες.\nΔεν αποκλείουν μάλιστα μια αεροπορική επίθεση προκειμένου να πληγούν βασικές αντιστάσεις της συριακής αεράμυνας.\nΟι Αμερικανοί αξιωματούχοι υποστηρίζουν ότι η στρατηγική τους είναι να επικεντρωθούν στην ανθρωπιστική βοήθεια , αλλά παράλληλα τονίζουν ότι επιβάλλεται να αναγνωρισθεί η Συριακή αντιπολίτευση διεθνώς, όπως έγινε και στην περίπτωση της Λιβύης.\nΤεράστιοι οι κίνδυνοι για την ευρύτερη περιοχή\nΤον κίνδυνο της δημιουργίας αστάθειας σε όλη την Μέση Ανατολή ανέλυσε ο Jeffrey D. Feltman ( ανώτερος διπλωμάτης του Στειτ Ντιπάρτμεν ) αυτή την εβδομάδα στο Αμερικανικό Κογκρέσο.\nΤόνισε χαρακτηριστικά : « Όσο περνάει ο καιρός και συνεχίζεται αυτή η εμφύλια σύρραξη τόσο μεγαλύτερος είναι ο κίνδυνος οι εξτρεμιστές να εξαπλωθούν παντού και να μην ελέγχονται, με αποτέλεσμα να δημιουργηθεί αστάθεια σε ολόκληρη τη Μέση Ανατολή».\nΣτις 15 Μαρτίου Σύριοι και Τούρκοι ακτιβιστές θα προσπαθήσουν μέσα από την Τουρκία να εισέλθουν στη Συρία προκειμένου να προσφέρουν ιατρική βοήθεια στο συριακό λαό, με αφορμή την πρώτη επέτειο της λαϊκής εξέγερσης στη χώρα.\nΗ κίνηση αυτή ονομάζεται “Εφοδιοπομπή για την ειρήνη”. Στην συγκεκριμένη εφοδιοπομπή θα συμμετέχουν ακτιβιστές έκτος από την Τουρκία από τις ΗΠΑ, το Κατάρ και την Σαουδική Αραβία.\nΣε περίπτωση που το καθεστώς Ασαντ χτυπήσει τους Ακτιβιστές θα δοθεί το πράσινο φως προκειμένου να ξεκινήσουν οι στρατιωτικές επιχειρήσεις εναντίον της Συρίας.\nΤα πρώτα χτυπήματα σύμφωνα με πληροφορίες θα ξεκινήσουν από τουρκικά μαχητικά . Το σίγουρο είναι ότι αυτή η άνοιξη θα είναι πολύ θερμή .\nΤουρκικά ασκέρια θέλει ο Νταβούτογλου στη Συρία


Κώστας Μπακογιάννης: Θέλουμε τους δημότες συμμέτοχους\n12 Δεκεμβρίου 2018 11:05\n«Θα λιώσω τα παπούτσια μου εκεί έξω», δεσμεύεται ο υποψήφιος δήμαρχος Αθηναίων Κώστας Μπακογιάννης στο TheCaller, ξεδιπλώνοντας το όραμά του για το πώς ονειρεύεται την Αθήνα και συνεχίζει: «Θέλω να γίνει κάθε γωνιά της πόλης αυτής δικό μου βίωμα. Να γίνει κομμάτι μου και να γίνω κομμάτι της. Να αναπνέω τους ρυθμούς και τα παράπονα της. Μόνο έτσι θα φέρουμε τις αλλαγές που θέλουμε».\nΚοινωνικό μέρισμα: Τεχνικό λάθος έθεσε εκτός δικαιούχους με την αιτιολογία ότι δεν ήταν κάτοικοι Ελλάδας - Τι πρέπει να κάνετε\nΒίντεο-ντοκουμέντο από το Στρασβούργο – Ούρλιαζαν και έτρεχαν για να σωθούν\nΣύμφωνα με τον Κώστα Μπακογιάννη το πρόγραμμά του για τον δήμο Αθηναίων «δεν αφορά όμορφα διατυπωμένες εξαγγελίες, κενές περιεχομένου» και υποστηρίζει πως «επιζητούμε όχι μόνο τη βιωματική γνώση και γνώμη των πολιτών της Αθήνας, αλλά και την αξιολόγηση των παρεμβάσεων της Δημοτικής Αρχής από τους πολίτες».\n«Στο επιχειρησιακό σχέδιο που έχουμε καταρτίσει για την Αθήνα, συμπεριλαμβάνονται δύο δείκτες καταγραφής και μέτρησης της γνώμης των πολιτών: Ο δείκτης σπουδαιότητας και ο δείκτης ικανοποίησης», τονίζει ο Κώστας Μπακογιάννης και εξηγεί: «Η πολιτική μου προσέγγιση, όλα αυτά τα χρόνια στην αυτοδιοίκηση, είναι η σύνθεση των απόψεων και ο άξονας που ενώνει είναι η αποτελεσματικότητα στην επίλυση των προβλημάτων της πόλης».\nΑναφορικά με τα τρία σοβαρότερα προβλήματα, που έχει να αντιμετωπίσει, σταχυολογεί την καθαριότητα, την ασφάλεια και την εξυπηρέτηση του πολίτη. «Είναι οι βασικοί πυλώνες αυτού που ονομάζω ‘’ο πολιτισμός της καθημερινότητας’’», σχολιάζει χαρακτηριστικά.\nΤέλος ερωτηθείς για το ποια ιδεολογία πρεσβεύει, ο Κώστας Μπακογιάννης ξεκαθαρίζει πως «αν ο όρος ‘’ιδεολογία’’ προάγει απλοϊκές προσεγγίσεις και συσκοτίζει τη συνθετότητα των προβλημάτων και αν αυτοσκοπός είναι η άγονη αντιπαράθεση, τότε δεν έχω ιδεολογία».\nΑναλυτικά η συνέντευξη του Κώστα Μπακογιάννη στο TheCaller:\n«Ζούμε σε μια περίοδο που γίνονται ενδιαφέροντα πράγματα σε πάρα πολλές πόλεις του κόσμου. Από τη Νέα Υόρκη, μέχρι το Σαν Πάολο, τα παραδείγματα είναι πολλά. Πρόσφατα μια Ολλανδική πόλη, η Μπρέντα, έλαβε από την Ευρωπαϊκή Επιτροπή το βραβείο προσβάσιμης πόλης για τις παρεμβάσεις της και την αξιοποίηση των σύγχρονων τεχνολογιών, ώστε να διασφαλιστεί η πρόσβαση των ΑμεΑ σε όλους του δημόσιους χώρους και συγκοινωνίες. Δεν είναι τυχαίο ότι η επένδυση στην προσβασιμότητα, με σεβασμό σε όλους τους πολίτες, δημιουργεί και θετικές αναπτυξιακές τάσεις, καθώς η επισκεψιμότητα και ο τουρισμός στην πόλη αυτή αυξήθηκε σημαντικά. Καλές πρακτικές και καινοτόμες μεθοδολογίες διακυβέρνησης δοκιμάζονται παντού και επιχειρούν να απαντήσουν σε νέες προκλήσεις και δυνατότητες που αναδύονται σήμερα. Αρκεί να ξεπεράσουμε και τη μανία της «εθνικής μας πρωτοτυπίας». Τα καλά παραδείγματα που έχουν εφαρμοστεί στο εξωτερικό, ας τα αντιγράψουμε κι εμείς ακομπλεξάριστα. Δεν θα πάρουμε καλύτερο βαθμό για πρωτότυπη σκέψη. Τη δουλειά μας να κάνουμε, παίρνοντας παραδείγματα καλύτερων πρακτικών από το εξωτερικό και εμπνεόμενοι από τούτη δω την πόλη».\nΣτην προεκλογική εκστρατεία σας εμπλέκετε κατά πολύ τον δημότη, ζητάτε τη συμμετοχή του. Αυτό πως μπορεί να λειτουργήσει σε βάθος τετραετίας, να έχετε δηλαδή την έμπρακτη βοήθεια των Αθηναίων;\n«Επί της αρχής, το πρόγραμμά μας δεν αφορά όμορφα διατυπωμένες εξαγγελίες, κενές περιεχομένου. Στην εποχή της πληροφορίας και των πιεστικών προβλημάτων, οι πολίτες είναι πιο απαιτητικοί από όσους και όσες διεκδικούν την ψήφο τους. Και ορθά συμβαίνει αυτό. Έχουν περάσει ανεπιστρεπτί οι εποχές που τα πολιτικά προγράμματα ήταν λίστες καλών προθέσεων και δίκαιων αιτημάτων. Η «Αθήνα Ψηλά» διαμορφώνει ένα συλλογικό επιχειρησιακό σχέδιο, με σαφείς προτεραιότητες, συγκεκριμένα βήματα και χρονοδιαγράμματα υλοποίησης, καθώς και μετρήσιμους στόχους. Στο πλαίσιο αυτό, οι απόψεις των πολιτών αποτελούν πολύ μεγάλο κεφάλαιο για τη χάραξη αποτελεσματικής πολιτικής. Επιζητούμε όχι μόνο τη βιωματική γνώση και γνώμη των πολιτών της Αθήνας, αλλά και την αξιολόγηση των παρεμβάσεων της Δημοτικής Αρχής από τους πολίτες. Στο επιχειρησιακό σχέδιο που έχουμε καταρτίσει για την Αθήνα, συμπεριλαμβάνονται δύο δείκτες καταγραφής και μέτρησης της γνώμης των πολιτών: Ο δείκτης σπουδαιότητας και ο δείκτης ικανοποίησης. Ο δείκτης σπουδαιότητας επιτρέπει την ενσωμάτωση της γνώμης των πολιτών στην ανάδειξη των προτεραιοτήτων του Δήμου. Ο δείκτης ικανοποίησης αποτελεί ένα συλλογικό εργαλείο αξιολόγησης και ελέγχου, επιτρέποντας την καταγραφή της γνώμης των πολιτών αναφορικά με την πρόοδο της υλοποίησης των παρεμβάσεων. Για την εφαρμογή τους, θα αναπτύξουμε μια πλατφόρμα αποτύπωσης όλων των παρεμβάσεων και των πρωτοβουλιών του Δήμου, όπου θα μπορεί να παρακολουθεί ο κάθε πολίτης την εξέλιξή τους. Για κάθε παρέμβαση θα αποτυπώνονται τα χαρακτηριστικά της, ο στόχος, οι χρηματοδοτικές πηγές και μετρήσιμοι δείκτες υλοποίησης ανά έτος. Γιατί τους δημότες τους θέλουμε συμμέτοχους επί της ουσίας. Στο να πιστέψουν ότι η πόλη αυτή τους ανήκει, έτσι ώστε να τη σεβόμαστε και να την φροντίζουμε μαζί».\nΠώς μπορείτε να βελτιώσετε την καθημερινότητα στην Αθήνα όταν η διαχείριση των προβλημάτων υπερβαίνει το ρόλο του δημάρχου; Αν πάρουμε το παράδειγμα της πλατείας στο Μοναστηράκι, που είναι εμβληματική για την πόλη, έχετε να αντιμετωπίσετε άστεγους, διακινητές ναρκωτικών, παράνομο εμπόριο, τόνους σκουπιδιών εστίασης και αναρίθμητες άλλες παραβάσεις, όπως το παράνομο παρκάρισμα και την ηχορύπανση, Πώς θα αλλάξετε αυτήν τη σύνθετη κατάσταση;\n«Η αυτοδιοίκηση δεν πρέπει να σηκώνει τα χέρια ψηλά. Ξέρω πολύ καλά, έχοντας πίσω μου εννιά χρόνια στην αυτοδιοίκηση, ότι όλα τα προβλήματα - σύνθετα και μη – μπορούν να λυθούν. Με πολλή δουλειά, επιμονή και σχέδιο. Με την κινητοποίηση των θεσμικών φορέων του κράτους και τον συντονισμό από την πλευρά του Δήμου ακόμη και εκεί που δεν έχει αρμοδιότητες. Το έχουμε κάνει στο παρελθόν και γνωρίζουμε πώς. Αναφέρατε μια σειρά από προβλήματα που αντιμετωπίζει η πλατεία Μοναστηρακίου, μια πλατεία που συγκεντρώνει μεγάλο αριθμό τουριστών και τουριστικών επιχειρήσεων και αποτελεί ένα από τα πιο ζωντανά σημεία της Αθήνας. Τα προβλήματα που αναφέρατε απαιτούν ολοκληρωμένο σχέδιο και στοχευμένες παρεμβάσεις. Να ξεκινήσουμε από τη διακίνηση των ναρκωτικών και την εγκατάλειψη των χρηστών στους δρόμους της πόλης και να δούμε πως μπορούμε, ως δημοτική αρχή, να βοηθήσουμε τους χρήστες να ξανακερδίσουν τη ζωή τους. Πρώτον, με κινητοποίηση όλων των δυνάμεων για την προστασία της υγείας τους και της αξιοπρέπειάς τους, δηλαδή παροχή ιατροφαρμακευτικής περίθαλψης, προσέλκυση σε προγράμματα απεξάρτησης, προμήθεια υλικού για ασφαλέστερη χρήση, καταγραφή και χαρτογράφηση της χρήσης. Επίσης, ο Δήμος πρέπει να δώσει τη μάχη για τη δημιουργία κλειστών χώρων ελεγχόμενης και εποπτευόμενης χρήσης, κατά το πρότυπο δεκάδων πόλεων του εξωτερικού. Σας λέω ίσως πολλά για τα ναρκωτικά αλλά, μεταξύ των άλλων, πρόσφατες έρευνες αναφέρουν ότι οι μισοί χρήστες ναρκωτικών της πρωτεύουσας είναι και άστεγοι. Είναι προφανές, λοιπόν, ότι τα προβλήματα χρήζουν ενός συνολικού σχεδίου αντιμετώπισης. Για τους αστέγους, πρέπει να δημιουργήσουμε τις κατάλληλες υποδομές, σε συνδυασμό με εξατομικευμένη επικοινωνία και μέριμνα, που θα διαρκέσει όσο χρειαστεί, ώστε οι άνθρωποι αυτοί να ξαναβρούν τη δύναμη που θα τους επανασυνδέσει με την κοινωνία. Όσον αφορά στο παρεμπόριο, ο δήμος πρέπει και εδώ να αναλάβει τον συντονισμό όλων των εμπλεκόμενων οργάνων και φορέων. Σχεδιάζουμε πρωτοβουλίες στην κατεύθυνση αυτή, με παρεμβάσεις όπως η πραγματοποίηση επεμβάσεων σε αποθήκες λαθραίων προϊόντων και οι συστηματικές κοινές περιπολίες της δημοτικής αστυνομίας και της ΕΛ.ΑΣ. σε σημεία στα οποία λειτουργούν «μαύρες αγορές» προϊόντων. Προγραμματίζουμε τη συστηματικότερη ανταλλαγή πληροφόρησης μεταξύ του Δήμου, των εμπορικών και επιχειρηματικών συλλόγων της Αθήνας και των αρμόδιων υπηρεσιών των Υπουργείων, ενώ θα προωθήσουμε με επιμονή αλλαγές και στο θεσμικό πλαίσιο για το υπαίθριο εμπόριο. Στόχος μας είναι να δώσουμε ανάσα στη μικρομεσαία επιχειρηματικότητα της πόλης, αλλά και να αναβαθμίσουμε την εικόνα της Αθήνας. Όσο για τα σκουπίδια, είναι θέμα οργάνωσης και συνεννόησης με τους καταστηματάρχες, οι οποίοι, επιτρέψτε μου να σας πω, επειδή μίλησα αναλυτικά μαζί τους πρόσφατα, είναι απολύτως καλοπροαίρετοι! Και ξέρετε ποια ήταν τα μεγαλύτερά τους προβλήματα; Ότι το μηχάνημα που περνάει και καθαρίζει την πλατεία δεν έχει σαπούνι, με αποτέλεσμα να λερώνεται χειρότερα, και ότι τα φρεάτια είναι κλειστά και βρωμάει η περιοχή. Ε αυτά είναι εντελώς θέματα του Δήμου!».\n«Βεβαίως υπάρχουν. Δεν πιστεύω στο μηδενισμό ως πολιτική γραμμή κ. Κέζα. Εκτιμώ τη γνώμη των ανθρώπων που έχουν ασχοληθεί με την Αθήνα από θέσεις ευθύνης και είμαι πάντα ανοιχτός στο διάλογο και στη συζήτηση με όλους. Ήδη συζητάω με στελέχη του Δήμου, αλλά και ανθρώπους που από αιρετές θέσεις υπηρέτησαν την Αθήνα. Το ψηφοδέλτιο μας θα είναι ένα ψηφοδέλτιο ανοιχτό και πλουραλιστικό, με ανθρώπους από διαφορετικές αφετηρίες, αλλά με γνήσιο ενδιαφέρον να κάνουμε όλοι και όλες μαζί ένα βήμα μπροστά στον μεγαλύτερο δήμο της χώρας. Η πολιτική μου προσέγγιση, όλα αυτά τα χρόνια στην αυτοδιοίκηση, είναι η σύνθεση των απόψεων και ο άξονας που ενώνει είναι η αποτελεσματικότητα στην επίλυση των προβλημάτων της πόλης».\nΠοιά είναι τα τρία σοβαρότερα προβλήματα που έχετε να αντιμετωπίσετε;\n«Καθαριότητα, ασφάλεια, εξυπηρέτηση του πολίτη. Είναι οι βασικοί πυλώνες αυτού που ονομάζω «ο πολιτισμός της καθημερινότητας». Είναι αυτά που κάνουν μια πόλη φιλόξενη και λειτουργική. Είναι οι βασικές προϋποθέσεις για να συζητήσουμε όλα τα υπόλοιπα. Για τη δυνατότητα της Αθήνας να γίνει ελκυστικός προορισμός για κατοίκους, επισκέπτες, επιχειρήσεις και επενδυτές. Για μια Αθήνα αντάξια της ιστορίας της, αλλά και των ανθρώπων της σήμερα. Όσον αφορά στην καθαριότητα, ας εκλείψει επιτέλους το προσβλητικό φαινόμενο με υπερχειλισμένους κάδους και σκουπίδια στα πεζοδρόμια. Με αντικατάσταση, όπου απαιτείται, αλλά και αναδιοργάνωση και επανασχεδιασμό του δικτύου των κάδων. Επίσης, θα μιλήσω για τα αυτονόητα: Το συστηματικό πλύσιμο και την απολύμανση των κάδων, τουλάχιστον σε μηνιαία βάση. Τον καθαρισμό και πλύσιμο κάθε γειτονιάς και κάθε γωνιάς της πόλης. Και αυτά εντάσσονται στο επιχειρησιακό μας σχέδιο όσον αφορά και την παρακολούθηση, τον έλεγχο και την αξιολόγηση από τους πολίτες. Για την ασφάλεια, είναι απαραίτητο ο Δήμος Αθηναίων να αναλάβει συντονιστικό ρόλο στην κατάρτιση ενός ολοκληρωμένου σχεδίου δράσης, σε συνεργασία με την Ελληνική Αστυνομία και όλους τους εμπλεκόμενους φορείς. Το σχέδιό μας προβλέπει τη δημιουργία Ενιαίου Κέντρου Ασφάλειας για τον συντονισμό όλων των δυνάμεων της Ελληνικής και Δημοτικής Αστυνομίας στα πεδία της συλλογής και ανταλλαγής πληροφοριών, της καταγραφής καταγγελιών και της άμεσης διαχείρισης προβλημάτων ασφαλείας. Ενιαίο Κέντρο Ασφάλειας σημαίνει συνέργειες και κοινές περιπολίες, ώστε να λειτουργεί συμπληρωματικά η μία υπηρεσία της άλλης. Ο Δήμος όμως έχει ακόμη μεγαλύτερο ρόλο να παίξει – αν υπάρχει σχέδιο και αποφασιστικότητα – στο πεδίο της πρόληψης. Για αυτό και σχεδιάζουμε παρεμβάσεις για τη δημιουργία ενός αστικού περιβάλλοντος που θα αποτρέπει παραβατικές συμπεριφορές. Φωτισμός σε όλα τα σημεία της πόλης, αναβάθμιση δημόσιων χώρων που έχουν αφεθεί στην τύχη τους, αξιοποίηση εγκαταλελειμμένων κτιρίων, αποτελούν παρεμβάσεις που διαμορφώνουν συνθήκες ασφάλειας και καλής ποιότητας ζωής για τους πολίτες. Για την εξυπηρέτηση του πολίτη, οι παρεμβάσεις μας στοχεύουν στη μείωση της ταλαιπωρίας και του χρόνου που χάνουν οι πολίτες στην αλληλεπίδρασή τους με τις υπηρεσίες του Δήμου. Αξιοποιώντας τις σύγχρονες τεχνολογίες, θέλουμε να προσφέρουμε στους δημότες περισσότερο χρόνο. Να βάλουμε τέλος στην αναμονή και το «γκισέ». Παράλληλα, προσδοκούμε να ενισχύσουμε την αμφίπλευρη επικοινωνία πολίτη και δήμου, μέσω της ανάπτυξης υποδομών και εφαρμογών που θα επιτρέπουν στους πολίτες από τη μια, να ενημερώνουν σε πραγματικό χρόνο για τα προβλήματα που εντοπίζουν, αλλά και από την άλλη, να ενημερώνονται σε πραγματικό χρόνο για την κατάσταση της πόλης, σε ζητήματα κυκλοφορίας, υποδομών, ασφάλειας και περιβάλλοντος».\n«Ζούμε σε ένα κόσμο που μεταβάλλεται ραγδαία. Είναι εύλογο σήμερα, οι γνωστές ιδεολογικές ταμπέλες να εμφανίζονται παρωχημένες. Νέες προκλήσεις περιβαλλοντικού και ενεργειακού χαρακτήρα αλλά και νέες τεχνολογικές δυνατότητες τροποποιούν ριζικά νοοτροπίες και συμπεριφορές σε ατομικό και συλλογικό επίπεδο. Θα μου επιτρέψετε να πω, ότι ειδικά στην Ελλάδα έχουμε εκμεταλλευτεί και κακοποιήσει την έννοια ιδεολογία στο έπακρο. Ιδεολογικοποιήσαμε, ειδικά με την τελευταία κυβέρνηση, τα πάντα. Με αποτέλεσμα να εξευτελιστεί η ίδια η έννοια που θέλαμε, υποτίθεται, να υπερασπιστούμε. Η πραγματικότητα είναι ότι στην τοπική αυτοδιοίκηση μετριέσαι εκ του αποτελέσματος. Δεν απορρίπτω τις ιδεολογίες ελαφρά τη καρδία, γενικά και αόριστα. Απλώς πιστεύω ότι οι καινούριες προκλήσεις και τα σύνθετα προβλήματα που έχουμε μπροστά μας απαιτούν νέες μεθοδολογίες, συνθέσεις επί συγκεκριμένων λύσεων και πιέζουν για απτά αποτελέσματα. Θα έλεγα λοιπόν ότι αν ο όρος «ιδεολογία» προάγει απλοϊκές προσεγγίσεις και συσκοτίζει τη συνθετότητα των προβλημάτων και αν αυτοσκοπός είναι η άγονη αντιπαράθεση, τότε δεν έχω ιδεολογία. Από την άλλη, όλοι και όλες γνωρίζουν την πολιτική μου τοποθέτηση και διαδρομή και με αυτά ως εφόδιο θέτω τις δικές μου δυνάμεις στην υπηρεσία του κοινού καλού».\nΠόσο καλά γνωρίζετε την καθημερινότητα της Αθήνας; Μπορείτε να αναφέρετε σε ποια σημεία της πόλης συνηθίζατε να πηγαίνετε συστηματικά τα τελευταία χρόνια, ποιές ώρες και με ποιά αφορμή;\n«Στην Αθήνα μεγάλωσα, στην Αθήνα δούλεψα για πολλά χρόνια, στην Αθήνα μεγαλώνουν τα παιδιά μου. Στην πλατεία Προσκόπων, στο Παγκράτι, πήγα πρώτη φορά μόνος «για καφέ», στον «Απότσο» με πήγαινε ο καλύτερος φίλος του μπαμπά μου για φιλοσοφικές αναλύσεις, στο καλοκαιρινό σινεμά του Θησείου πήγα πρώτη φορά μια συμμαθήτριά μου με πολύ σχετική επιτυχία… Η πραγματικότητα όμως είναι ότι όσο και να την είχα ζήσει πριν, αυτό που ζω τώρα, με τις καθημερινές βόλτες στις γειτονιές, δεν συγκρίνεται. Γι’ αυτό και θα λιώσω τα παπούτσια μου εκεί έξω. Θέλω να γίνει κάθε γωνιά της πόλης αυτής δικό μου βίωμα. Να γίνει κομμάτι μου και να γίνω κομμάτι της. Να αναπνέω τους ρυθμούς και τα παράπονα της. Μόνο έτσι θα φέρουμε τις αλλαγές που θέλουμε».\nΠροηγούμενο Δεν θα πιστεύετε ποιο ζώο κατέχει το ρεκόρ για την πιο γρήγορη κίνηση – Κινείται με 320 χιλιόμετρα την ώρα\nΕπόμενο Η μικρή Γκλόρια θέλει τη βοήθειά μας - Συγκινεί η πρωτοβουλία για την αποκατάσταση της όρασης της τυφλής μαθήτριας


Γιορτινό κους κους - συνοδεύει φαγητά με σάλτσα | TasteFULL.grΓιορτινό κους κους - συνοδεύει φαγητά με σάλτσα | TasteFULL.gr\nΒίκυ Κουμάντου | 14.12.2011\nΓιορτινό κους κους – συνοδεύει φαγητά με σάλτσα\nΣυνταγές Φαγητά Ζυμαρικά & Ρύζι Γιορτινό κους κους – συνοδεύει φαγητά με σάλτσα\nNigella Lawson, μυρίζει η συνταγή, όπως και Αλγερία, Μαρόκο, Τυνησία. Η Nigella συνοδεύει με αυτό το κους κους τα μικρά κοτοπουλάκια που ψήνει στο φούρνο με φέτες λεμόνι και μπόλικα μπαχαρικά. Στη Βόρεια Αφρική συνοδεύουν τις tagines (ταζίν), σιγοψημένα φαγητά με σάλτσα -σαν ραγού κρεάτων και λαχανικών- αλλά φτιάχνουν και γλυκά πιάτα μ’αυτό, σαν επιδόρπιο, όπως κάνουμε εμείς τον σιμιγδαλένιο χαλβά.\nΤο κους κους είναι ένα ζυμαρικό, που φτιάχνεται από σιμιγδάλι και νερό. Τρίβονται τα δύο υλικά, μέχρι να γίνουν μικρά στρογγυλά μπαλάκια -σαν το κεφάλι της καρφίτσας- μετά πασπαλίζονται με αλεύρι για να μείνουν ξεχωρισμένα και περνιώνται από σίτα για να είναι ομοιόμορφα. Στεγνώνουν και φυλάσσονται, όπως ο δικός μας τραχανάς.\nΜόνο που το κους κους δεν βράζει ποτέ σε νερό. Χρειάζεται βράσιμο στον ατμό, για να φουσκώσει η σκληρή καρδιά του σιμιγδαλιού και να μην διαλυθεί η μορφή του ζυμαρικού. Γι’αυτό έχουν τις κουσκουσιέρες, ένα σουρωτήρι με ψιλές τρυπούλες πάνω από νερό που βράζει, στις οποίες απλώνουν λεπτό πανί και ρίχνουν το κους κους. Το πανί δεν το βάζουν μόνο, για να μην πέφτουν από τις τρύπες οι κόκκοι του ζυμαρικού αλλά και για να το μεταφέρουν εύκολα. Το τέλεια βρασμένο κους κους ορκίζονται οι μαροκινοί chefs πως θέλει 3 φορές βράσιμο στον ατμό, αφού κρυώσει ενδιάμεσα.\nΑν σκεφτείτε πως αυτό είναι το καθημερινό ζυμαρικό τους, σκεφτείτε δουλειά που έχουν καθημερινά οι μαγείρισσες σ’αυτές τις χώρες!\nΤο κους κους, εκτός Β.Αφρικής, απέκτησε πιο βολικό τρόπο μαγειρέματος. Πωλείται συσκευασμένο “προψημένο”, δηλαδή το έχουν βράσει στον ατμό και το έχουν στεγνώσει ξανά. Ετσι η σκληρή καρδιά του σιμιγδαλιού έχει φουσκώσει και έχει κάνει σκασίματα στο στέγνωμα, ώστε όταν μπει ανάμεσα το νερό να φουσκώσει εύκολα ξανά και να έχουμε εμείς έτοιμο το κους κους σε 20λεπτά, προσθέτοντας μόνο ζεστό νερό πάνω του.\nΜε τον ίδιο τρόπο ετοιμάζεται το πληγούρι στην Ελλάδα, από το σπασμένο στάρι. Βράζει, ξεφλουδίζει, στεγνώνει και σπάει σε χοντρό, μέτριο και ψιλό πληγούρι. Έτσι, ενώ το σπασμένο στάρι -όπως και το ολόκληρο- θέλει ώρα/ες βρασμού για να μαλακώσει, το πληγούρι -ιδιαίτερα το ψιλό- μπορεί να φουσκώσει μόνο με τον κρύο χυμό του λεμονιού, για να κάνει την καλύτερη ταμπουλέ σαλάτα που έχετε φάει.\nΤο κουσκουσάκι της Βόρειας Ελλάδος είναι όμοιο στη μορφή, δηλαδή στρογγυλά μπαλάκια ζύμης -έστω κι αν είναι μεγαλύτερα- όμως είναι διαφορετικά στην παρασκευή. Δεν γίνεται με σιμιγδάλι και νερό αλλά με αλεύρι και νερό. Γίνεται ζυμάρι, που περνά σε μηχανή και βγαίνει σε ομοιόμορφα μπαλάκια, που στεγνώνονται. Γι’αυτό, το κουσκουσάκι μαγειρεύεται σαν όλα τα σπιτικά ζυμαρικά (κριθαράκι, χυλοπίτες κλπ) σε βραστό νερό, χωρίς να διαλύεται.\nΑν αναζητάτε κάτι διαφορετικό από πατάτες, για να σερβίρετε ένα ψητό κρέας ή ένα κρέας γάστρας ή για να κάνετε πιο χορταστικό ένα πιάτο με ψάρι ή ακόμα ένα μπριάμ λαχανικών, επιλέξτε το κους κους. Μπορείτε να το ταιριάσετε με το φαγητό σας, προσθέτοντας κοινά μπαχαρικά για να δέσει η γεύση και φρέσκα μυρωδικά για να πάρει φρεσκάδα και στοιχεία τραγανά στην υφή.\nΕίναι χορταστικό, ρουφά τις σάλτσες -για την ακρίβεια δεν είναι εύκολο να το φας μόνο του, χωρίς σάλτσα. Η Ανίτα, η Πολωνή φίλη μου, το τρώει σκέτο, μόνο αν βάλει ένα κομμάτι βούτυρο για να το μαλακώσει και να το γλυκάνει.\nΜπορείτε να το ντύσετε γιορτινό, προσθέτοντας τα υλικά που θέλετε και στολίζοντας στο τέλος με ψιλοκομμένο μαϊντανό ή φρέσκο κόλιανδρο (αν έχετε είναι ιδανικός συνδυασμός) και κατακόκκινα σποράκια ροδιού.\n75 γρ σταφίδες (όσες χωρά η χούφτα του ενός χεριού)\nΔεν υπάρχει πιο απλή εκτέλεση!\nΒάλτε σε μπολ όλα τα στεγνά υλικά, ανακατέψτε και προσθέστε το μετρημένο βραστό νερό. Σκεπάστε με μεμβράνη και αφήστε το κους κους να πιεί όλο το αρωματισμένο νερό και να φουσκώσει. Θα το δείτε κολλημένο, μην ανησυχείτε.\nΜε ενα πηρούνι ξεκολλήστε το και αφρατέψτε το. Θα αυξηθεί αμέσως ο όγκος του.\nΑν θέλετε να προσθέσετε ξηρούς καρπούς (καρύδια, κουκουνάρι, αμύγδαλα κλπ) να τους έχετε σωτάρει σε στεγνό τηγάνι σε πολύ χαμηλή φωτιά για να ξυπνήσουν τα αρώματά τους και να τους προσθέσετε σ'αυτό το στάδιο.\nΣερβίρετε στην πιατέλα, σκορπίζοντας πάνω του το ρόδι και τον μαϊντανό.\nTags: chefs, ζυμαρικά, Μαρόκο, χριστούγεννα\nΆλλες συνταγές με αλάτι, κανέλα, κίμινο, κόλιανδρο, κους κους, μαϊντανό, μαύρο πιπέρι, πάπρικα, ρόδια, σταφίδες\n4 σχόλια για το “Γιορτινό κους κους – συνοδεύει φαγητά με σάλτσα”\nPela Kapnoyla 14 Δεκεμβρίου 2016 at 19:43\nΠώς μπορούμε να το κρατήσουμε από νωρίς, δλδ να μην το μαγειρέψουμε τελευταία στιγμή; “κρατάει” ή θα λασπώσει;\nΒίκυ Κουμάντου Post author 15 Δεκεμβρίου 2016 at 00:35\nΚρατάει μια χαρά αν το ετοιμάσεις το μεσημέρι της ίδιας ημέρας για το βραδινό τραπέζι. Μόνο το ρόδι και τον μαϊντανό ή φρέσκο κόλιανδρο θα βάλεις τελευταία στιγμή.\nΜαρια τασουλα 6 Δεκεμβρίου 2015 at 20:56\nΆλλο το κους κους κι αλλο το πληγουρι ;\nΒίκυ Κουμάντου Post author 7 Δεκεμβρίου 2015 at 21:26\nΝαι. Το κους κους είναι ζυμαρικό. Στην αυθεντική του εκτέλεση είναι ψιλό σιμιγδάλι που ζυμώνεται με λίγο νερό για να κάνει κόκκους και λίγο αλεύρι για να μείνουν χωρισμένοι. Στην Ελλάδα το παράγουν σαν μικρά μπιλάκια, που βράζουν σαν ζυμαρικό.\nΤο πλιγούρι είναι δημητριακό. Είναι ενυδατωμένο σιτάρι, που έχουν ξεφλουδίσει και σπάσει στο μέγεθος που επιθυμούν και έχουν στεγνώσει ξανά. Υπάρχει ψιλό, μέτριο και χονδρό πλιγούρι. Βράζει γρήγορα και δεν θέλει προηγούμενο φούσκωμα.


Δημοσιεύθηκε την 11/03/2013 by 2310net\nΤο ότι ο ΣΥΡΙΖΑ έχει κάνει μετατοπίσεις προς τα Δεξιά το ξέρουμε και το έχουμε τονίσει και στο παρελθόν. Το ότι θα έφτανε μέχρι τον Καραμανλή δεν το περιμέναμε.\nΕκεί που λες ότι ο ΣΥΡΙΖΑ προσπαθεί να αντιγράψει τις μεθόδους και τις τακτικές που έφεραν το ΠΑΣΟΚ στην κυβέρνηση και τον Ανδρέα στην εξουσία, εκεί που ακόμα και κάποιος που δεν είναι ΣΥΡΙΖΑ αρχίζει να συμπονά τους αυθεντικούς συριζαίους για το βάσανο που περνάνε, όντες υποχρεωμένοι να συγχρωτίζονται καθημερινά με τους πρώην πασοκάνθρωπους, εκεί που λες «ε, δεν μπορεί, κάποια στιγμή ο ρεφορμιστικός κατήφορος θα βρει πάτο», έρχεται η πραγματικότητα να σου δείξει ότι τίποτα δεν είναι ακατόρθωτο. Ο ΣΥΡΙΖΑ φλερτάρει με τον Καραμανλισμό!\nΘα μου πεις, γιατί όχι; Κρίση έχουμε, εκπτώσεις και προσφορές: στην τιμή του ενός μεγάλου αρχηγού παίρνεις δύο. Και Παπανδρέου και Καραμανλής. Η πραγματική διάλυση του δικομματισμού περνάει διαλεκτικά από την σύνθεσή του.\nΕκτός αν πρόκειται για την πρώτη μεγάλη απόφαση της νεοσυσταθείσας επιτροπής σοφών του ΣΥΡΙΖΑ-ΕΚΜ. Μεγαλοφυές σχέδιο: «επειδή έχουν αρχίσει όλο και περισσότεροι να μας λένε πασόκους, ας προσεγγίσουμε την ΝΔ για να χάσει την ισχύ του το επιχείρημά τους».\nΌταν πάντως εξαντληθεί κάθε ικμάδα καραμανλισμού που μπορεί να αντλήσει ο ΣΥΡΙΖΑ, μπορεί να επιστρατευτούν και άλλοι ξεχωριστοί πρωθυπουργοί: Πλαστήρας, Παπάγος, Μητσοτάκης, γιατί όχι και ο Σημίτης; Άλλωστε όταν θέλεις να γίνεις κυβέρνηση όλων των Ελλήνων πρέπει στο μαγαζί σου να έχεις λίγο από όλα. Απλά μαθήματα μάρκετινγκ πρώτου έτους.\nΓενικά, όσο περνάει ο καιρός, ο Τσίπρας δεν μετατρέπεται ούτε σε Ανδρέα –όπως θα ήθελε- ούτε σε Καραμανλή –όπως μάλλον αναγκάστηκε να κάνει όταν η δημοσκοπική εκτόξευση βρήκε σε συντηρητική αμμοπαγίδα. Περισσότερο μάλλον μοιάζει με τον παλιό του σύντροφο, τον Φώτη τον Κουβέλη.\n(Και εκεί που τα γράφω όλα αυτά, πέφτω πάνω σε αυτό το άρθρο)\nΣτην Βενεζουέλα άραγε ο Τσίπρας πήγε για να αποτίσει φόρο τιμής στον Ούγκο Τσάβες ή για να σιγουρευτεί ότι πέθανε;\nΟ Τσάβες για τον ΣΥΡΙΖΑ είναι όπως τα μπλουζάκια με τον Τσε. Φοριούνται με τζιν, αλλά κυκλοφορούν και με στρασάκια. Μπορείς να τα φορέσεις και για καφέ στην Φιλοθέη.\nΥΓ. Η φωτογραφία «εκλάπη» από το Red Attack\nΠροηγούμενο άρθρο Δεν αντέχεται τόση δικαιοσύνη\nΕπόμενο άρθρο Δεν θα πεθάνει ποτέ, κουφάλα νεκροθάφτη


Το 1% του παγκόσμιου πληθυσμού ευθύνεται για το 50% των ρύπων - trikalaIN\nΣύμφωνα με έρευνα Σουηδών επιστημόνων, με στοιχεία του 2018, το 1% του παγκόσμιου πληθυσμού ευθύνεται για το 50% των ρύπων του κλάδου των αεροπορικών μεταφορών. Η πολιτική αεροπορία εκπέμπει 1 δισ. τόνους διοξειδίου του άνθρακα ετησίως και το γεγονός ότι δεν πληρώνει φόρο άνθρακα για τις εκπομπές αυτές εξοικονομεί στις εταιρείες 100 δισ. δολάρια ετησίως.\nΟι πτήσεις είναι προνόμιο μόλις του 11% του παγκόσμιου πληθυσμού, ενώ οι διεθνείς πτήσεις, προνόμιο του 4% του παγκόσμιου πληθυσμού. Η χώρα με το μεγαλύτερο αποτύπωμα ρύπων προερχόμενων από τις αερομεταφορές είναι οι Ηνωμένες Πολιτείες, οι οποίες εκπέμπουν περισσότερους ρύπους από το άθροισμα των επόμενων δέκα χωρών με τις μεγαλύτερες εκπομπές. Οι αποστάσεις που διανύουν αεροπορικώς οι Αμερικανοί είναι διπλάσιες από αυτές των Ευρωπαίων και 50 φορές πιο πολλές από αυτές που διανύουν οι Αφρικανοί.\nΟι ανατροπές που έχουν σημειωθεί στον κλάδο το 2020 είναι τεράστιες, καθώς ο κορωνοϊός θα οδηγήσει τη χρονιά να κλείσει με 50% μικρότερη επιβατική κίνηση από πέρυσι. Αεροπορικές εταιρείες βρίσκονται ένα βήμα πριν από την πτώχευση και το ερώτημα είναι αν οι κυβερνήσεις θα εκμεταλλευθούν την ευκαιρία αυτή ώστε να θέσουν όρους περιβαλλοντικής βιωσιμότητας στα πακέτα διάσωσης των αεροπορικών εταιρειών. Η γαλλική κυβέρνηση έκανε ένα τέτοιο βήμα, ζητώντας από την Air France να καταργήσει κάποιες πτήσεις εσωτερικού, προκειμένου να εισπράξει την κρατική βοήθεια των 7 δισ. ευρώ. Η γαλλική κυβέρνηση επιδιώκει με αυτόν τον τρόπο να στρέψει το επιβατικό κοινό στα τρένα υπερυψηλής ταχύτητας, που εκπέμπουν πολύ λιγότερους ρύπους από τα αεροπλάνα, με παρόμοιους χρόνους ταξιδιού.\nΟι αεροπορικές εταιρείες θεωρούν ότι η επιβατική κίνηση θα επιστρέψει στα προηγούμενα επίπεδα το 2024 και θα συνεχίσει να αυξάνεται στο εξής. Οι ρύποι της αεροπλοΐας είναι μικρό μέρος του συνολικού προβλήματος των ανθρωπογενών ρύπων που προκαλούν την αποσταθεροποίηση του κλίματος, αλλά μέχρι στιγμής δεν υπάρχουν απαντήσεις για τη μείωσή τους. Κάποιες εταιρείες δοκιμάζουν ηλεκτροκίνητα μοντέλα, τα οποία όμως θα μπορούσαν να λειτουργήσουν μόνο σε σύντομες πτήσεις, για τις οποίες συχνά η εναλλακτική παραμένει ο σιδηρόδρομος.\n«Αν θέλουμε να αντιμετωπίσουμε την κλιματική αλλαγή και να ανασχεδιάσουμε την αεροπλοΐα, πρέπει να ξεκινήσουμε από την κορυφή, καθώς μια χούφτα άνθρωποι συνεισφέρουν σε μεγάλο βαθμό στο πρόβλημα», είπε ο επικεφαλής της ομάδας μελετητών στο πανεπιστήμιο Λινέους της Σουηδίας, Στέφαν Γκέσλινγκ. «Πρέπει να δούμε την κρίση ως ευκαιρία για να ξανασχεδιάσουμε τις μεταφορές».\n«Τα οφέλη της αεροπλοΐας κατανέμονται πιο άνισα από οποιαδήποτε άλλη πηγή ρύπων», είπε ο Νταν Ράδερφορντ του Διεθνούς Συμβουλίου Καθαρών Μετακινήσεων. Μία από τις σκέψεις είναι η επιβολή τέλους για όσους πετούν συχνά. Στην κατηγορία αυτή ανήκουν όσοι κάνουν τρεις υπερατλαντικές πτήσεις ετησίως ή μία συντομότερη κάθε μήνα ή κάποιον συνδυασμό των δύο.


Τομ Ντέιλι: Υπερήφανος που λέω ότι είμαι γκέι και Ολυμπιονίκης | Athens Voice\nΟ Βρετανός Τομ Ντέιλι έγινε χρυσός Ολυμπιονίκης στις καταδύσεις και στέλνει ένα δυνατό μήνυμα στην ΛΟΑΤΚΙ κοινότητα © EPA / Patrick B. Kraemer\nΟ Βρετανός Τομ Ντέιλι έγινε χρυσός Ολυμπιονίκης στις καταδύσεις και στέλνει ένα δυνατό μήνυμα στην ΛΟΑΤΚΙ κοινότητα.\nΝιώθει απίστευτα περήφανος που μπορεί να λέει ότι είναι ομοφυλόφιλος και επίσης ολυμπιονίκης, δηλώνει ο Βρετανός Τομ Ντέιλι και συμπληρώνει: « Όταν ήμουν νεότερος δεν πίστευα ότι θα μπορούσα ποτέ να πετύχω τίποτα λόγω του ποιος ήμουν. Το να είμαι ολυμπιονίκης, δείχνει απλά ότι μπορείς να πετύχεις τα πάντα» δήλωσε ο 27χρονος χρυσός Ολυμπιονίκης στο Τόκιο θέλοντας να στείλει ένα σαφές μήνυμα στην ΛΟΑΤΚΙ κοινότητα.\nΈπειτα από τα χάλκινα μετάλλια που κέρδισε στους Ολυμπιακούς του Λονδίνου το 2012 και του Ρίο ντε Τζανέιρο το 2016, ήρθε η ώρα για τον Τομ Ντέιλι να ανέβη στο πιο ψηλό σκαλί του βάθρου.\nΜαζί με τον Μάτι Λι κατέκτησαν το χρυσό στις συγχρονισμένες καταδύσεις από βατήρα 10 μέτρων, νικώντας τους Κινέζους Κάο Γιουάν και Τσεν Αϊσέν.\nΩστόσο, μετά την εμφάνισή του στους Ολυμπιακούς του Ρίο ήταν εξαιρετικά απογοητευμένος. «Ο σύζυγός μου είπε ότι η ιστορία μου δεν τελειώνει εκεί και ότι το παιδί μας προοριζόταν να με δει να γίνομαι χρυσός Ολυμπιονίκης», δήλωσε.\n«Έκανα coming out το 2013 και όταν ήμουν μικρότερος ένιωθα πάντα μόνος»\nΤομ Ντέλιλ: «Νιώθω απίστευτα περήφανος που λέω ότι είμαι ομοφυλόφιλος και επίσης ολυμπιονίκης © EPA / PATRICK B. KRAEMER\nΟ Ντέιλι είναι παντρεμένος με τον παραγωγό Ντάστιν Λανς Μπλακ, με τον οποίο έχει αποκτήσει έναν γιο, τον Ρόμπι και δήλωσε πως στους Ολυμπιακούς του Τόκιο έχουν κάνει coming out περισσότεροι αθλητές.\n«Έκανα coming out το 2013 και όταν ήμουν μικρότερος ένιωθα πάντα μόνος, διαφορετικός κι ότι δεν ταιριάζω πουθενά. Ένιωθα πως ποτέ δεν θα ήμουν αρκετά καλός για τον κόσμο. Ελπίζω ότι οποιοσδήποτε νέος ΛΟΑΤΚΙ εκεί έξω θα μπορέσει να δει ότι ανεξάρτητα του πόσο μόνος νιώθεις τώρα, δεν είσαι μόνος. Μπορείς να πετύχεις οτιδήποτε», δήλωσε ο Βρετανός πρωταθλητής.\nΤο μήνυμά του είχε ακόμη μεγαλύτερη σημασία αφού μιλούσε ανάμεσα σε Κινέζους και Ρώσους αθλητές, που κατέκτησαν το αργυρό και χάλκινο μετάλλιο, καθώς ο γάμος μεταξύ ατόμων του ίδιου φύλου δεν είναι νόμιμος σε καμία από αυτές τις δύο χώρες.


ΜΑΝΟΣ ΚΟΝΣΟΛΑΣ: «Η κυβέρνηση υπονομεύει τις μεταφορές με υδροπλάνα. Δεν θέλει να γίνει τίποτα.»\nΘΕΜΑ: «Καθυστερήσεις και δημιουργία αντιεπενδυτικού κλίματος στον τομέα της αδειοδότησης και λειτουργίας υδατοδρομίων»\nΗ προηγούμενη κυβέρνηση με νομοθετικές και θεσμικές πρωτοβουλίες επιχείρησε να διευκολύνει την ανάπτυξη ενός δικτύου υδατοδρομίων σε όλη τη χώρα, να προσελκύσει επενδύσεις και να ενισχύσει τον τουρισμό και τον τομέα των μεταφορών στη χώρα μας και ιδιαίτερα στη νησιωτική Ελλάδα.\nΗ κυβέρνηση ΣΥΡΙΖΑ-ΑΝΕΛ αντί να προχωρήσει σε βελτιωτικές παρεμβάσεις στο ισχύον νομοθετικό και θεσμικό πλαίσιο, από την πρώτη μέρα μεθόδευσε την ανατροπή του. Έστειλε ένα ακόμα αρνητικό μήνυμα σε όσους ήθελαν να επενδύσουν, στέρησε και στερεί από τη χώρα τη δυνατότητα να αναπτυχθεί ο συγκεκριμένος τομέας μεταφορών, να δημιουργηθούν δίκτυα υδατοδρομίων που θα δημιουργήσουν εκατοντάδες νέες θέσεις εργασίας και να ενισχυθεί ο τουρισμός μας.\nΗ κυβέρνηση, όμως, φρόντισε εξ αρχής να καταστήσει ανενεργό το συγκεκριμένο νόμο, αντί να εργαστεί στην κατεύθυνση της βελτίωσης και περαιτέρω απλοποίησής του αλλά και της άρσης των γραφειοκρατικών εμποδίων.\nΤους 23 μήνες της διακυβέρνησης ΣΥΡΙΖΑ-ΑΝΕΛ δεν έγινε απολύτως τίποτα, αντίθετα, πάγωσαν όλες οι διαδικασίες. Η κυβέρνηση μετά από απραξία ενός και πλέον χρόνου έδωσε σε διαβούλευση ένα νέο νομοσχέδιο που ουσιαστικά αποτελεί μια συρραφή αντικινήτρων για τις ιδιωτικές επενδύσεις στο χώρο των υδατοδρομίων.\nΠαρά το γεγονός ότι η διαβούλευση ολοκληρώθηκε στις αρχές Σεπτεμβρίου, το νομοσχέδιο αυτό ακόμη δεν έχει έρθει στη Βουλή, ενισχύοντας την άποψη αυτών που υποστηρίζουν ότι η κυβέρνηση ουσιαστικά δεν θέλει να γίνει τίποτα.\nΕίναι σαφές ότι η κυβέρνηση ΣΥΡΙΖΑ-ΑΝΕΛ υπονομεύει την προοπτική ανάπτυξης μεταφορικού έργου από τα υδροπλάνα στη χώρα μας. Με μοχλό την ανατροπή του προηγούμενη νομοθετικού καθεστώτος και την απαγόρευση σε ιδιώτες να δημιουργούν ιδιωτικά υδατοδρόμια, η κυβέρνηση έχει καταφέρει να μην προχωρά τίποτα, να αποσύρονται επενδυτές που ήθελαν να επενδύσουν στο συγκεκριμένο τομέα.\nΣτην πραγματικότητα, το σχέδιο της κυβέρνησης είναι να μην υπάρχει ούτε σχέδιο αλλά ούτε και νομοθετικό πλαίσιο που θα διευκολύνει τις επενδύσεις στον τομέα των μεταφορών με υδροπλάνα αλλά και στη δημιουργία δικτύου υδατοδρομίων.\nΓια να έρθει να επενδύσει μια εταιρεία στην Ελλάδα θα πρέπει να υπάρχουν ευέλικτες και απλοποιημένες διαδικασίες, να υπάρχουν οι προϋποθέσεις για τη δημιουργία και ανάπτυξη δικτύου αδειοδοτημένων υδατοδρομίων, προκειμένου να υπάρξει σχεδιασμός του πτητικού έργου, της τιμολογιακής πολιτικής αλλά και για τη δημιουργία θέσεων εργασίας.\n1. Ποιος είναι ο σχεδιασμός του Υπουργείου για την απλοποίηση και επιτάχυνση των διαδικασιών αδειοδότησης υδατοδρομίων αλλά και για την προσέλκυση επενδύσεων στο συγκεκριμένο τομέα μεταφορών.\n2. Ποιες είναι οι προθέσεις της κυβέρνησης σχετικά με το νομοθετικό και θεσμικό πλαίσιο που θα ισχύσει, από τη στιγμή μάλιστα που ουσιαστικά ακύρωσε το προηγούμενο θεσμικό και νομοθετικό πλαίσιο;\nΣε έξι μήνες υδροπλάνα; Άπιαστο όνειρο\nΤα υδροπλάνα, μία από τις λιγοστές επενδύσεις που η συγκυβέρνηση έχει στηρίξει, δεν ήρθαν κανένα από τα τελευταία δύο καλοκαίρια. Θα έρθουν το φετινό θέρος, το τρίτο, κατά σειρά, των ΣΥΡΙΖΑ-ΑΝΕΛ εάν δεν υπάρξουν πρόωρες εκλογές; Η απάντηση είναι αρνητική.\nΤο αργότερο, έως και τον Απρίλιο, οι εταιρείες που διατίθενται να λανσάρουν τις μεταφορές με αμφίβια αεροσκάφη από το καλοκαίρι του 2017 θα πρέπει να έχουν ολοκληρώσει σειρά πολυάριθμων και σύνθετων ζητημάτων (παραχώρηση λειτουργίας και έναντι ποιου τιμήματος, τιμολογιακή, εμπορική πολιτική, διαφημιστική καμπάνια, προσλήψεις κτλ). Ο χρόνος, λοιπόν, δεν επαρκεί, όπως αναφέρουν στελέχη της αγοράς, αλλά και ο περιφερειάρχης Ιονίων Νήσων, Θόδωρος Γαλιατσάτος. Όπως σημείωσε, χθες, στο ΑΠΕ-ΜΠΕ δεν είναι δυνατόν να τοποθετηθεί χρονικά η δημιουργία ενός δικτύου υδατοδρομίων.\n«Αν θα έχουμε την άνοιξη υδατοδρόμια θα γίνει μόνο σε ένα περιορισμένο δίκτυο” είπε. Και ο χρόνος δεν επαρκεί, δεδομένου ότι η αγορά περιμένει ακόμη το νομοσχέδιο του υπ.Υποδομών, Μεταφορών και Δικτύων Χρ.Σπίρτζη, ενώ η αυτονόμηση του κλάδου μεταφορών, μετά τον αναμενόμενο, για σήμερα, δομικό ανασχηματισμό, αναμένεται να «παραλύσει” τις αρμόδιες υπηρεσίες.\nΟ νόμος Σπίρτζη\nΩς αποτέλεσμα, όλα είναι στον αέρα. Όπως σημειώνουν όσοι γνωρίζουν, στην μη τήρηση του Ν.4146/13 που προβλέπει ανώτατο χρονικό όριο 65 ημερών για την αξιολόγηση ενός φακέλου, από την υποβολή του προς αδειοδότηση, προστέθηκε η νομοθετική πρωτοβουλία του υπουργού Υποδομών Χρήστου Σπίρτζη.\nΤο νομοσχέδιο αλλάζει το ιδιοκτησιακό καθεστώς των υδατοδρομίων. Σήμερα το κόστος για την υλοποίηση της υποδομής μπορεί να αναληφθεί είτε από τα λιμενικά ταμεία, τους οργανισμούς λιμένων ή τους δήμους, δηλαδή από ένα δημόσιο φορέα ανάπτυξης. Είτε από ιδιώτες στην ιδιοκτησία των οποίων θα βρίσκεται το υδατοδρόμιο.\nΜετά τη ψήφιση του νομοσχεδίου Σπίρτζη, τα υδατοδρόμια θα είναι μόνο δημόσια («η άδεια ίδρυσης υδατοδρομίου χορηγείται μόνο στο Δημόσιο, σε νομικά πρόσωπα δημοσίου δικαίου, ΟΤΑ Α΄ και Β΄ βαθμού, και σε νομικά πρόσωπα ιδιωτικού δικαίου των οποίων την πλειοψηφία των μετοχών έχει το Δημόσιο”). Το σκεπτικό του Υποδομών είναι ότι δεν είναι δυνατόν να ανήκουν τα υδατοδρόμια σε ιδιώτες, εταιρεία ή φυσικό πρόσωπο, καθώς «τι θα γίνει σε περίπτωση πτώχευσης;”\nΩστόσο, το νέο αυτό πλαίσιο, πλήττει τον έναν από τους δύο μελλοντικούς παίκτες της συγκεκριμένης αγοράς. Την Hellenic Seaplanes δηλαδή, που έχει επενδύσει σημαντικά ποσά στη δημιουργία ιδιωτικών υδατοδρομίων. Μάλιστα, σύμφωνα με το νομοσχέδιο, όσες άδειες ιδιωτών βρίσκονται σε εκκρεμότητα, περιέρχονται στο λιμενικό ταμείο ή το Δήμο, δηλαδή κρατικοποιούνται!\nΠεριμένουν το νομοσχέδιο\nΌλα αυτά όταν το νομοσχέδιο Σπίρτζη, περίπου δύο μήνες μετά την ολοκλήρωση της διαβούλευσης (9 Σεπτ.), δεν έχει ακόμη κατατεθεί στη Βουλή προς συζήτηση και ψήφιση, με τους -όποιους- υποψήφιους επενδυτές να βρίσκονται σε κινούμενη άμμο. Και εάν συνυπολογιστεί ότι το νομοσχέδιο κατατέθηκε προς διαβούλευση στις 5 Αυγούστου, το…κενό αέρος γίνεται μεγαλύτερο.\nΠλέον, το επόμενο επεισόδιο θα γραφεί όταν κατατεθεί στη Βουλή το νομοσχέδιο, γεγονός που εκτιμάται ότι θα οδηγήσει σε συγκεκριμένες-δεν αποκλείεται δραματικές- αποφάσεις τους επενδυτές.\nΔύο υδατοδρόμια σε τρία χρόνια\nΤο μόνο βέβαιο είναι ότι για την αδειοδότηση του πρώτου υδατοδρομίου στην Κέρκυρα, η κυβέρνηση με κορμό τη Νέα Δημοκρατία χρειάστηκε 20 μήνες (με αφετηρία τις 18.4.2013 οπότε δημοσιεύθηκε ο Ν.4146 για τις στρατηγικές και ιδιωτικές επενδύσεις). Για την αδειοδότηση του δεύτερου υδατοδρομίου στους Παξούς η κυβέρνηση ΣΥΡΙΖΑ – ΑΝΕΛ (με αφετηρία την 25η Ιανουαρίου 2015) χρειάστηκε περίπου 18 μήνες.\nΑπαιτήθηκαν, δηλαδή, συνολικά τρία χρόνια και δύο μήνες για να αδειοδοτηθούν δύο υδατοδρόμια τα οποία βρίσκονται στον ίδιο Νομό (Κέρκυρας). Την ίδια στιγμή, η Κροατία σε δύο χρόνια αδειοδότησε 11 υδατοδρόμια.\nΑυτή τη στιγμή, η Ελλάδα διαθέτει μόλις δύο «έτοιμα» υδατοδρόμια, καθώς τα υπόλοιπα βρίσκονται είτε στο σημείο μηδέν είτε στη φάση της περιβαλλοντικής αδειοδότησης είτε την έχουν λάβει. Στο πλαίσιο αυτό, έχουν εγκριθεί 13 περιβαλλοντικές άδειες για υδατοδρόμια σε Αγία Μαρίνα Γραμματικού, Αλόννησο, Βόλο, Θεσσαλονίκη, Παξούς, Πάτμο, Πάτρα, Ρέθυμνο, Σκόπελο, Σκύρο, Τήνος και Ηράκλειο, ενώ επίκειται η περιβαλλοντική αδειοδότηση υδατοδρομίου στο Λαύριο. Στα Ιόνια νησιά, οι συγκεκριμένες υποδομές βρίσκονται στη φάση της έγκρισης των προγραμματικών συμβάσεων με τα λιμενικά ταμεία, τους Δήμους και το υπουργείο Εμπορικής Ναυτιλίας.\nΤου Δημήτρη Δελεβέγκου capital.gr\nΚαι δημόσιοι φορείς κατά ν/σ για υδατοδρόμια\nΑδυναμία κάλυψης του κόστους ίδρυσης δημοσίων υδατοδρομίων δηλώνουν φορείς του ευρύτερου δημοσίου τομέα, αντιδρώντας στο πρόσφατο νομοσχέδιο του υπουργείου Υποδομών.\nΟι αντιδράσεις στα σχέδια της κυβέρνησης να θέσει εκτός τοπίου οποιαδήποτε υπόνοια ιδιωτικής πρωτοβουλίας πληθαίνουν στην πολύπαθη αγορά υδροπλάνων. Το νομοσχέδιο, που τέθηκε πριν από λίγες εβδομάδες σε δημόσια διαβούλευση και ήταν προγραμματισμένο να κάμψει τις όποιες στρεβλώσεις - καθυστερήσεις προκαλούσε ο προηγούμενος νόμος, απαγορεύει πρακτικά την κατοχή υδατοδρομίου από ιδιώτες επενδυτές. Πέραν της μιας εκ των δύο εταιρειών που επιχειρούν να δραστηριοποιηθούν στον χώρο και έχει προχωρήσει σε αίτηση αδειοδότησης στο όνομα της ίδιας της ιδιωτικής εταιρείας, φαίνεται ότι αυξάνονται εκείνοι που αντιδρούν στις προβλέψεις του νέου νομοσχεδίου. Η πιο πρόσφατη διαφωνία προέρχεται από το Λιμενικό Ταμείο Σκύρου, παρά το γεγονός ότι πρόκειται για δημόσιο φορέα.\nΟπως εξηγούν εκπρόσωποί του, το Λιμενικό Ταμείο Σκύρου έχει ήδη προχωρήσει στη διενέργεια σχετικού διαγωνισμού για την ίδρυση, κατασκευή, λειτουργία και εκμετάλλευση υδατοδρομίου μέσω παραχώρησης σε εταιρεία (η οποία θα λάμβανε η ίδια την άδεια του υδατοδρομίου). Με αυτό τον τρόπο μπορούσε να φέρει εις πέρας το έργο, ελλείψει πόρων. Σε αντίθετη περίπτωση, έπρεπε να αναθέσει σε εταιρεία τη μελέτη και κατασκευή του υδατοδρομίου έναντι αμοιβής, την οποία δεν ήταν σε θέση το Λιμενικό Ταμείο Σκύρου να καταβάλει. Σε αναλυτικό της υπόμνημα περιγράφει ότι σε περίπτωση που η άδεια δεν εκδιδόταν σε ιδιώτη, δεν θα υπήρχε τρόπος να φέρει εις πέρας το έργο το Λιμενικό Ταμείο.\n«Η διακήρυξη του διαγωνισμού του Λ.Τ. Σκύρου αποτέλεσε “οδηγό” για δεκάδες φορείς που ακολούθησαν και μέσω διαγωνισμών έκαναν την ίδια επιλογή, αυτή της ανάθεσης της ίδρυσης, λειτουργίας και εκμετάλλευσης υδατοδρομίου σε ιδιωτικό φορέα» συμπληρώνει το Λ.Τ. Σκύρου. Πέραν του γεγονότος ότι το νομοσχέδιο ανατρέπει τα σημερινά δεδομένα, το Λ.Τ. Σκύρου επισημαίνει ότι η ιδιωτική πρωτοβουλία είναι απαραίτητη για την ίδρυση των υδατοδρομίων, καθώς οι λιμενικές αρχές δεν έχουν τους απαιτούμενους πόρους να καλύψουν τέτοια έργα\nΠΝΑ: Διαμόρφωση νέου θεσμικού πλαισίου που ανοίγει τον δρόμο για το δίκτυο των υδατοδρομίων\nΓ. Χατζημάρκος: Αισιόδοξος για την πορεία ολοκλήρωσης του δικτύου υδατοδρομίων-ΒΙΝΤΕΟ\nΤην αισιοδοξία του για την πορεία ολοκλήρωσης του δικτύου των Υδατοδρομίων στα νησιά της Περιφέρειας Νοτίου Αιγαίου, εξέφρασε με δηλώσεις του ο περιφερειάρχης Ν.Αιγαιου Γιώργος Χατζημάρκος.\nΤο νέο σχέδιο νόμου πάντως, που δόθηκε από την κυβέρνηση για διαβούλευση, θα δώσει την δυνατότητα να προχωρήσουν οι διαδικασίες, με δεδομένο ότι οι προτάσεις της ΠΝΑ που είχαν κατατεθεί, έγιναν αποδεκτές. Σύμφωνα με τη σχετική εισήγηση, ο στόχος που τίθεται εκ μέρους της κυβέρνησης είναι εντός των επομένων δύο ετών, να έχει ολοκληρωθεί ένα δίκτυο υδατοδρομίων πανελλαδικής εμβέλειας, το οποίο θα καλύπτει μεγάλο μέρος των σχετικών συγκοινωνιακών αναγκών της χώρας.


Πως λειτουργεί η πλατφόρμα Robinhood μέσα από την οποία μπορείς να αγοράσεις μετοχές από 1 δολάριο | It's Possible\nαρχικηΟΙΚΟΝΟΜΙΑΠως λειτουργεί η πλατφόρμα Robinhood μέσα από την οποία μπορείς να αγοράσεις μετοχές από 1 δολάριο\nΗ πλατφόρμα Robinhood έχει γίνει trend τα τελευταία 24ωρα λόγω της ιστορία με την GameStop. Αφού πρόκειται για μια από τις βασικές πλατφόρμες μέσα από τις οποίες οι «μικρο-επενδυτές του ίντερνετ» αγοράζουν μετοχές. Και κάπως έτσι κατάφεραν να εκτοξεύσουν και την αξία της GameStop μέσα σε ελάχιστον χρόνο.\nΑλλά πως λειτουργεί η Robinhood; Πρόκειται για μια πλατφόρμα που σου επιτρέπει να αγοράσεις μετοχές, δίνοντας χρήματα που ξεκινούν από το μόλις 1 δολάριο. Και στην συνέχεια να ξεκινήσεις… το χρηματιστηριακό παιχνίδι.\nΌπως διαβάζουμε στο αμερικανικό TechCrunch, οι χρήστες μόλις κάνουν εγγραφή στην πλατφόρμα, έχουν πρόσβαση σε κλασματικές συναλλαγές μετοχών. «Μία από τις βασικές μας αξίες είναι η συμμετοχή είναι η δύναμη», λέει ο συν-διευθύνων σύμβουλος της Robinhood Vlad Tenev. «Ό, τι κάνουμε είναι ριζωμένο σε αυτό. Πιστεύουμε ότι οι κλασματικές μετοχές έχουν τη δυνατότητα να ανοίξουν επενδύσεις για ακόμη περισσότερα άτομα» συμπληρώνει.\n«Πιστεύουμε ότι αν θέλετε να επενδύσετε, δεν θα έχει σημασία πόσα χρήματα έχετε. Με κλασματικές μετοχές, ανοίγουμε ένα ολόκληρο σύμπαν μετοχών και κεφαλαίων, συμπεριλαμβανομένων των Amazon, Apple, Disney, Berkshire Hathaway και χιλιάδων άλλων, ” λέει ο διευθυντής προϊόντων Robinhood Abhishek Fatehpuria.\nΟι χρήστες μπορούν να τοποθετούν κλασματικές παραγγελίες μεριδίου σε πραγματικό χρόνο σε ποσά δολαρίου τόσο χαμηλά όσο 1 $ ή ποσά μετοχών τόσο χαμηλά όσο 0.000001 μετοχές στρογγυλοποιημένες στην πένα κατά τις ώρες της αγοράς. Αποθέματα αξίας άνω του 1 $ ανά μετοχή με κεφαλαιοποίηση αγοράς άνω των 25 εκατομμυρίων δολαρίων είναι επιλέξιμα, με 4,000 διαφορετικές μετοχές και ETF διαθέσιμα για κλασματικές συναλλαγές σε πραγματικό χρόνο χωρίς προμήθεια.\nΔεδομένα εκατομμυρίων χρηστών της Robinh...\nΤα δεδομένα 7 περίπου εκατομμυρίων πελατών της\nΆνοιξαν 54 θέσεις πρακτικής στην Ευρωπαϊκή Υπηρεσία Εξωτερικής Δράσης- Μισθός 1.419 ευρώ συν άλλες παροχές


Εκλογές σε συνθήκες συναγερμού | Η ΚΑΘΗΜΕΡΙΝΗ\nΕκλογές σε συνθήκες συναγερμού\nΣε εγρήγορση η εθνική φρουρά της Πενσιλβάνια υπό τον φόβο ταραχών (φωτ. A.P. Photo/Matt Slocum).\n4 Νοεμβρίου, 2020 04.11.2020 • 07:24\nΟι φετινές εκλογές στις ΗΠΑ είναι ήδη ιδιαίτερες. Σχεδόν εκατομμύρια άτομα ψήφισαν πρώιμα, στα εκλογικά τμήματα ή μέσω επιστολικής ψήφου, ενώ η συνολική συμμετοχή αναμένεται να είναι η μεγαλύτερη των τελευταίων εκατό χρόνων. Αμπαρωμένα κτίρια και μαγαζιά στο κέντρο της Ουάσιγκτον μοιάζουν να αναμένουν μάλλον το πέρασμα τυφώνα παρά μια γιορτή της Δημοκρατίας.\nΤο κύριο διακύβευμα είναι πια η θεσμική σταθερότητα. Ο πρόεδρος Τραμπ έχει αποφύγει να δεσμευτεί σχετικά με την ειρηνική μετάβαση της εξουσίας. Ταυτόχρονα, συνεχίζει να σπέρνει ανυπόστατες υποψίες για πιθανές απάτες σχετικά με τις επιστολικές ψήφους. Θερμά επεισόδια ανάμεσα σε ψηφοφόρους έχουν ήδη λάβει χώρα, ενώ παραστρατιωτικές οργανώσεις με βαρύ οπλισμό διοργανώνουν «καμπάνιες εκλογικής επιτήρησης». Το εκλογικό σύστημα δεν περιέχει σαφή αναχώματα ενάντια στο ενδεχόμενο μη αποδοχής του αποτελέσματος από τους υποψηφίους, ιδίως αν είναι αμφιλεγόμενο. Ταυτόχρονα, η αντίληψη ουδετερότητας του δικαστικού σώματος, το οποίο θα κληθεί να αποφασίσει σε θέματα διαδικαστικά, έχει διαβρωθεί σημαντικά μετά τέσσερα χρόνια εκατοντάδων δικαστικών διορισμών από τον Τραμπ, που κορυφώθηκαν με τη «λαχανιασμένη» τοποθέτηση της Εϊμι Κόνι Μπάρετ στο Ανώτατο Δικαστήριο. Η κοινωνία είναι εξαιρετικά πολωμένη ακόμα και στην αντίληψη της πραγματικότητας. Αν το αποτέλεσμα των εκλογών δεν είναι ξεκάθαρο, κάθε πλευρά θα χαρακτηρίσει την άλλη πιθανό εχθρό της Δημοκρατίας, με τα συνήθη θεσμικά εχέγγυα σημαντικά αποδυναμωμένα.\nΑν αποφευχθούν όμως αυτά τα εφιαλτικά σενάρια, τι θα σημάνει η νίκη του ενός ή του άλλου υποψηφίου; Μια δεύτερη προεδρία Τραμπ θα επιδεινώσει τη θεσμική αλλοίωση, αφού ο Αμερικανός πρόεδρος δεν δείχνει διάθεση να ανταποκριθεί στις ανησυχίες πολιτών πέρα της σταθερής εκλογικής του βάσης, ενός 30% του πληθυσμού δηλαδή. Οι τελευταίοι μήνες έχουν αναδείξει τεράστιες συστημικές ανισότητες και αποτυχίες. Ο κορωνοϊός έχει χτυπήσει σε θανάτους και αρρώστιες κυρίως τα κατώτερα κοινωνικά στρώματα και ιδίως τις μειονότητες, που ταυτόχρονα δοκιμάζονται ιδιαίτερα από τις οικονομικές απώλειες. Ολα αυτά σε μία ιστορική στιγμή στην οποία οι συνέπειες του βαθύτατου συστημικού ρατσισμού έχουν κινητοποιήσει τεράστιο αριθμό πολιτών. Ο Τραμπ θα αντιμετωπίσει αυτά τα θέματα με όρους «τάξης και ασφάλειας», αλλά και με την πολιτική τού «διαίρει και βασίλευε» – κοινώς, με περαιτέρω πόλωση. Εκτός των συνόρων, μία δεύτερη θητεία Τραμπ θα ενδυναμώσει τη διάθεση πολιτικών ηγετών να δοκιμάσουν τα νέα όρια της αμερικανικής εξωτερικής πολιτικής. Η Τουρκία έχει αφομοιώσει το μάθημα, όπως δείχνουν οι προκλήσεις στο Ανατολικό Αιγαίο.\nΜία προεδρία Μπάιντεν θα έχει να αντιμετωπίσει τεράστια προβλήματα, με το εσωτερικό του Δημοκρατικού Κόμματος διχασμένο. Οι νεότερες γενιές θεωρούν τις συστημικές ανισότητες αλλά και το περιβάλλον φλέγοντα ζητήματα, που χρήζουν δραστικών αλλαγών πολιτικής, στο εσωτερικό αλλά και στο εξωτερικό της χώρας. Οι παραδοσιακές ελίτ του κόμματος, περιλαμβανομένου και του Μπάιντεν, μοιάζουν να μην καταλαβαίνουν ότι τα προβλήματα είναι βαθύτερα από τον Τραμπ, και ότι οι ίδιοι οι Δημοκρατικοί έχουν προωθήσει στο παρελθόν πολιτικές που οδήγησαν στην παρούσα εκρηκτική κατάσταση. Τέλος, οι Δημοκρατικοί θα αντιμετωπίσουν ένα Ανώτατο Δικαστήριο στελεχωμένο με δικαστές συντηρητικών τάσεων, πιθανώς διατεθειμένων να ακυρώσουν νομοθετήματα ως αντισυνταγματικά, αλλά και να ανατρέψουν δικαστικά κεκτημένα, ιδίως σε θέματα ατομικών ελευθεριών.\nΜε άλλα λόγια, ακόμα και στην καλύτερη των περιπτώσεων, οι ΗΠΑ εισέρχονται σε μία περίοδο έντονης αστάθειας. Παρακαλούμε προσδεθείτε.\n* Η κ. Φιλομήλα Τσουκαλά είναι καθηγήτρια Νομικής στο Πανεπιστήμιο του Georgetown.\nΗ νύχτα των αποτελεσμάτων προβλέπεται μακρά


" Όχι" στα λάθη του παρελθόντος...Νέα σελίδα με βάσεις και στήριξη! - Ειδησεις για τον Ηρακλη\n» Όχι» στα λάθη του παρελθόντος…Νέα σελίδα με βάσεις και στήριξη!\nΌταν μιλάμε για τον πιο ιστορικό σύλλογο της Θεσσαλονίκης, και όχι μόνο τα συναισθήματα που μας έρχονται στο μυαλό είναι πολλά.\nΟ Ηρακλής Θεσσαλονίκης έχει χαρίσει στον κόσμο του χαρές, υπερηφάνεια, και ανεξαρτησία, όμως και λύπες που στον χρόνο έκαναν τον Ημίθεο, πιο δυνατό και από ατσάλι!!!\nΟ Γηραιός όπως τον αποκαλούν έχει περάσει πολλά, όμως οι άθλοι του είναι περισσότεροι από την μυθολογία.\nΈμεινε ζωντανός κόντρα σε τρεις εξωαγωνιστικούς υποβιβασμούς, κάτι πρωτοφανές στην ιστορία του παγκοσμίου ποδοσφαίρου.\nΤρεις ημερομηνίες ορόσημο 1980,2011,2017 κανείς δεν πρόκειται να ξεχάσει να συγχωρέσει, χάθηκαν περοουσίες ,παίκτες, προπονητές,αγωνιστηκός κορμός, αλλά δεν υπέκυψε ο Ημίθεος με τις κυανόλευκες φανέλες στο γήπεδο, και το έμβλημα του Ημίθεου στο στήθος, έδινε άλλη ώθηση και ψυχολογία στους παίκτες που το φορούσαν…\nΗ μαύρη πληγή του Ηρακλή, ήταν σχεδόν τις περισσότερες φορές η διοίκηση, έχει περάσει πολλά πάθη, και έχουν γίνει πολλά λάθη…\nΓια αυτό τέλος τα πειράματα, Παπαθανασάκη, Ρέμου,Σπανουδάκη,και άλλων που πέρασαν, ο Ηρακλής δεν έχει ανάγκη ούτε σωτήρες, ούτε μάνατζερ.\nΦτάνουν τα λόγια….\nΜόνο με πράξεις και έργα θα γίνει η αλλαγή νοοτροπίας, και η νίκη απέναντι στο σύστημα.\nΟ Αιγύπτιος επιχειρηματίας, δηλώνει ότι θέλει και είναι κοντά στον Ηρακλή, αυτό που πρέπει να κάνει είναι να αποδείξει με έργα αυτά που λέει, να μην μπει σε συμμαχίες, και να δημιουργήσει έναν Ηρακλή δυνατό και έτοιμο για όλα…\nΑπό λόγια και σωτήρες χορτάσαμε,ο Ημίθεος επιστρέφει στο αγωνιστικό κομμάτι, τώρα πρέπει να γίνει σταθερός και δυνατός και διοικητικά φτάνουν τα λάθη του παρελθόντος.\nΟ λαός του Ηρακλή είναι μεγάλος, πάντα και παντού είναι και ήταν κοντά στην ομάδα…\nΣτήριξη μέσω διαρκείας, για να πάμα τον Ηρακλή εκεί που ονειρεύομαστε….\n1000 χρόνια Ηρακλής κανείς δεν αγγίζει τα όνειρα μας…\nΚαρίμ Σαλάχ Σορούρ, αντέχεις την πίεση και την ιστορία του Ηρακλή, είσαι έτοιμος;